US President Biden Hi Uar Um Bak : Kawlram Mipi Sandah Piak Nak Hi Ka Zoh Sawhsawh Ti Lailo A Ti Cang Bak Ko Cang Hih – Onlinenungak\nUS President Biden Hi Uar Um Bak : Kawlram Mipi Sandah Piak Nak Hi Ka Zoh Sawhsawh Ti Lailo A Ti Cang Bak Ko Cang Hih\nNihin ah Kawlram minung tampi cu Yangon, Mandalay, Naypitaw le Kawlram hmun dangdang ah Sandah an piah cuahmah cang hna. Nihin sandah a piah mi hi an tam taktak. Democracy kan duh, Ralkap uknak kna duh lo, Ralkap nih uknak na chuh mi hi Mipi sin ah pe tthan tiah minung thong tampi hna cu raltha taktak in an au colh cang hna. Hi kong ah US nih fak ngai in a dirkamh nak a hun langhter colh i Ralkap pawl cu US Embassy nih an hun au hnawh colh ve cang.\nU.S Embassy nih “Kawlram minung thong tampi nih Democracy lam zawhnak an ngeih mi hi kan dirkamh, Kawlram mipi lei in kan dir ve. Kawlram mipi nih zalong tein thawngpang an theih khawhnak ding an covo zong kan dirkamh fawn. Kan rak nolh tthan rih duh mi cu Kawl ralkap nih hramhram uknak nan lak mi hi ngol cang uh, Mipi thim mi Cozah sin ah nawlngeihnak pe tthan uh law Democracy lei ah kar hlang tthan uh. Internet, Telephone line nan phih mi vialte a rannak in thlah tthan uh law tharung hmang in ram mipi lam zawh tu zuan hnawh hna hlah uh” tiah an hun au colh hi asi.\nWe support the right of the people of Myanmar to protest in support of the democratically elected government and their right to freely access information. We repeat our calls for the military to relinquish power, restore the democratically elected government, release those detained, lift all telecommunications restrictions, and refrain from violence.\nNihin Sandah piahnak a chuah bak in Ralkap nih Phone line, Internet line an phih ruang ah Kawlram minung tampi nih US Embassy ca an kuat i bomhnak zong an hal len cio hna. Zaangfah tein US Embassy nih nan wifi kha free in kan thlah piak uh. Kawlram mipi tampi nan Embassy hmai ah kan rak ra lai i tulio Kawlram kan thawngpang hi zalong tein ram tampi ah kan thlah khawh lai tiah bomh halnak zong an tuah cio.


Tuzing September 6 Thantlang Ah Thawngpang Chia Ngai Theih Asi – Chin World News Evening\nSeptember 6, 2021 Salai Van Chin News\nTuzing September 6 Thantlang Ah Thawngpang Chia Ngai Theih Asi. Thantlang Zunghmun Sang um Pu Lal Tum fapa Pa Than Tluang (kum 54) cu September 6, 3:30 AM ah COVID-19 zawtnak in mual a liam tiah kan theih. Nizaan zongah bantuk konglam hi theih asi hoi cang nikhat hnu nikhat in akarh chin lengmang ko kalw ram caah cun tihnung ngai asi hleiah zangfak ngai an si ee.\nBreaking News: Kan Laimi Cu Ningzak Kan Si Tuk Cang USA Ah Chin mi Kumtling Lo nih A Upa Thi Lak Meithal in a kah


Malaysia ah Myanmar pa nih RM200,000 che a poh | THE CHIN EXPRESS\nMalaysia ah Myanmar pa nih RM200,000 che a poh\nMalaysia: Selangor state, Klang khua ah a ummi tlangval Kyaw Soe nih RM2 man in che a cawk i RM200,000 (Kawlram tangka ting 600 le cheu) a poh.\nKyaw Soe cu Kawlram ah Ayeyarwady ramtthen, Kyaiklat khua ah a ummi a si i Malaysia ram ah phungning loin a ummi a si.\n“Malaysia lockdown lai te ahkhan ka mang ah ungti kung tang ka tthut lio ah Pathian nih number a ka pek i zingka ah number lung 6 um RM2 man che ka cawk. Che result a chuah ahcun pakhatnak laksawng RM200,000 ka poh,” tiah Kyaw Soe nih a chim.\nMalaysia cozah nih lockdown a van tuah i Kyaw Soe nih a che cawkmi cu thla tampi chung a tangka bawm chungah a fim.\nJune thla thok ka ah a ceh pohmi tangka cu hlam dingin che company ah a va kal nain tangka bawm ah sautuk a chiah ruangah aa kor dih caah tangka a thoh kho lo.\nA hnu ah, Malaysia Kawlrammi bawmtu KFFS sinah bawmh a va hal. Nain, fawi tein an thoh kho hlei lo.\nA donghnak bikah, Malaysia um Myanmar tanzung sinah bawmh a hal i tanzung palai U Sein Oo tawlrelpinak in a sungh dengmi RM200,000 cu a hlam khawh i Kawlram a nulepa sinah tlamtling tein an kuat khawh. – KFFS


Hnarthi Atu Le Atu Chuah A Hmang Mi Nih Na Tuah Dingmi – Onlinenungak\nHnarthi Atu Le Atu Chuah A Hmang Mi Nih Na Tuah Dingmi\nBy chin tawi on December 6, 2020\n🩸 Ruah lO Piin na Hnar Thi a chuah tik ah ding tein thut piak i na hnar hmai kha an tleih piakk lai. Ding tein na thut ah cun na hnar thikalnak thi lam pawl dawnkhan tu kha a zor ter khawh pin ah na hnar thi a chuak mi kha atlawm ter lai. cun an ahnar na tleih piak nak nih khan na ka chung na ka chung luh lonak kha a kham piak.Hnar thi dolh sual cu pawpi caah ral a er khawh.\n🩸Mi Cheu cu kan hnar thi a chuah tik ah van coh kan hmang. kha van cauh kha lungvuah tuah bak lo ding asi. kha ti na cohnak nih khan kan hnawg le ka or thahri thilkalnak ah thitlanga tom kho i kha nih khan ral a ser khwh.\n🩸 Na Hnar kha na kutpi le na mikheuh khan phih piak. kha ti tuahnak nih khan na hnar thi chuak ding kah a phih i na caan ah cun an hnar thi chuak kha a pit khawh. cun minutes 10-15 tiang kha tleih piak law na ka in na thaw chuah. cun minutes 15 hnu i a hnar thi apih lo ah cun tuah nolh than lw mah hnu i a pih lo cu sizung kal hrim2 ding a si lai.\nOi dang a chuah ti lo nak ding ah zeidah na tuah piak a herh ti ah cun….\nna hnar na hmeh piak lai lo, na hnar thia a chuah lio ah i ral ring aherh mi cu na lu kha ding teu tein na tang he a chan ding bak ah na chiah piak lai. chim duh mi cu.. na thutbu zong in na dir bu zong in si kho tinak. na it lai lo. na lu na khun lai lo. ‘Petroleum Jelly” phun lachontein na hnar kua kha na phih piak lai. si dawr ah hmuh khawh a si.\n🩸 Na hnar thi a tu le a tu a chuah ah cun na hnar chung thi lang pawl kha na lak piak lai,‘Oxymetazoline (Afrin)’ a tel mi hnar thuh te kha na hnar chung ah na thlak piak lai. na hnar hna akham ti bantuk a si sual cun a rannak i si bawi sin ah na kal lai. lotheih lo sikhaan, le sibawi sin ah nai piah lai. atang lei bantuk na ton ah cun..\n• သွေးကျဲဆေး (Warfarin)ဆေးသောက်ထားသူဖြစ်ခြင်း\n• သွေးခဲရာမှာ ပြဿနာရှိတဲ့ ရောဂါရှိသူဖြစ်ခြင်း\n• သွေးအားနည်းလက္ခဏာရှိသူဖြစ်ခြင်း (နှလုံးတုန်တတ်ခြင်း၊ မောပန်းလွယ်ခြင်း)\n• နှုတ်ခမ်းနဲ့ အသားအရေ ဖြူဖျော့ခြင်း လက္ခဏာများရှိသူဖြစ်ခြင်း\n• နှစ်နှစ်အောက်ကလေး နှာခေါင်းသွေးလျှံခြင်း\n• မကြာခဏဆိုသလို နှာခေါင်းသွေးလျှံတတ်ခြင်း\n🩸 အရေးပေါ်ဌာနကို ချက်ချင်းသွားရောက်သင့်တဲ့ အခြေအနေတွေကတော့\n• မိနစ်(၂၀)ထက်ပိုပြီး နှာခေါင်းသွေး ဆက်တိုက်လျှံနေခြင်း\n• သွေးပမာဏများပြီး သွေးခဲများစွာပါဝင်လာခြင်း\n• နှာခေါင်းသွေးလျှံနေရာမှ သွေးပမာဏအများအပြား မျိုချမိခြင်း\n• ထိမိခိုက်မိ အခြေအနေတစ်ခုကြောင့် နှာခေါင်းသွေးလျှံခြင်း (ဥပမာ ကားတိုက်ခြင်း၊ အမြင့်မှ ပြုတ်ကျခြင်း စသည်)\nHi Pawl acan sual ah cun a rannak in nai piah lai.\nCrd: Dr, Zyan Key


Police Nih Floyd Kha An Va Kawl I An Thahmi A Si Lo – Chin 11 News\nPolice Nih Floyd Kha An Va Kawl I An Thahmi A Si Lo\n“BlackLiveMatter” lawng biapi ah an chiah i “AllliveMatter” kong an ruat ve lo ahcun a dik ti lo.\nChicago ahkhin Kum khat chung “Police loin um hnik usih, ti hna sehlaw, aho hmanh khua an sa ngam lai lo. An zam viar lai.\nZeiruang ahdah Mirang, Asia, le miphun nakin Minak le Police hi an itong deuh? Minak hi an milu tuak in misual an tam tuk caah a si. Police nih “Minak” paoh an Kawl i an ral hna lo. Complaint le report a um paoh ah tam deuh cu minak deuh Peng an rak si caah a si. An lak ah Crime Rate a sang tuk caah police chim lo, aho paoh nih minak cu ttih deuh an si. Cucu huat ruang si loin, an lakah misual an tam tuk caah a si.\nFloyd zong hi Phaisa deu a hman lawng siloin, a ri tuk an ti. A zal ah drug aa sanh rih. A tuanbia an zoh tikah Voi 4 hrawng thawng a tla cangmi a si rih. Police nih an va Kawl i an thahmi a si lo. Khua sual a tuah ruang ah complain a um i, an tlaihnak ah an thah sualmi a si. Thih ding tlak sualnak cu a si lo nain, biadik cu misual hrim cu a si ve.\nPresident hlun Obama nih sandah hi piah rih ko u tiah a forh hna. Policy aa thleng tiang a ti. Governor le Major pawl cu, police force policy hi reform nan tuah a hau tiah a au hnawh ve hna. Ziah, amah nih Kum 8 chung President a ttuan lio ah a reform lo? Tiah hal khawh a si.\nUS ram ahhin Criminal Justice System lehlam cu remh deuh a hau hrim. Misual hi an sual ningin dantat loin a luatmi an tam tuk. Lawyer le Phaisa ngei nih za lawng tuk in misual an khamh khawh hna. Cucaah, criminal justice system hi Black Ca lawng siloin, All Lives caah remh a herhmi a si.\nTulio BlacLiveMatter nih “racism” kan doh tiah fakpi in an aupimi hi, an au ning tluk cu a si lo tiah ka hmuh. US cu “land of opportunities” an ti. A dik. American Dream an ti. A dik rih. A zuammi paoh caahcun, caan tha a um. Hlawhtling khawh a si.\nHollywood ah Minak actors hlawhtling an tampi ko ttung? Music industry le bang ahcun, minak hla/Rap ko pei a lar khun hi? Police force ah, Business ah, government servants ah, minak tampi an um ko ttung? TV show ah minak an tam pi rih. Boxing ah, UFC ah, minak le mirang karlak thleidannak hmuh awk a um ttung lo? US president tiang ah Minak an tling khawh ko ahcun, ziah Minak nan kan thleidan tiah an au len rih?\nCucaah, BlackLiveMatter movement hi Keicu thiam ka coter kho hrim hna lo. Political agenda pakhat sawh a si tiah ka hmuh. Anmah Black Community tu hi remh izuam hna seh. An lak ah Criminal Rate a sang tukmi tu khi, zäwrter izuam hna seh, cutin an tuah ahcun, Police he tlawm deuh an itong lai. A thimi zong an zawr lai. Community zong a him/safe deuh lai. Police zong an tha a dam deuh lai.\nKanmah, Chinmi zong hi miphun dang nih an kan thleidan tiah zai len nakin kan izuam i tei kan mak ahcun kan hlawh a tling ko lai. Dinfelnak kan upat ahcun aho paoh he kan irem ko lai.


Pi Thin Hnem Nih Lainu Sui Sui Cu China Pa Sinah A Zuar – Chin World News Evening\nPi Thin Hnem Nih Lainu Sui Sui Cu China Pa Sinah A Zuar\nAugust 1, 2020 Salai Van Chin News\nTutan thawngpang kan rak tarlanghmi hi Vapual Auaw pages ah an kuatmi a simi i mipi an theih hngalh khawh ve nakhnga kan thlahpiak tiah an fial i, midang sinin voi 3 tiang cakuat an hmuh rih caah a tu bantukin an rak tarlangh hi a si. Miphun dang hmanh nih tuahmi si loin, Chinmi nih kanmah Chinmi lila hi ko i von i tuahto cu lung a fak i ngaih achia hringhran.\nNungak Sui Sui cu Singapore ah kalding ti asinain, China leiah kal dingin an soisel ṭhan i cuticun China ahcun a kal i China a phak cu Chinese pasal dingah an zuar tu a si diam ai. Nothawng thlathok in kutthlak le velh a ton lengmang i, tuar kho loin an zuarnak hmun in a zaam. A zaam thawng cu amah a zuartu hna nih an theih tikah Sui Sui hmutu le an sinah thawng a thanhtu cu China tangka tam taktak phalh dingin bia an kam hna ti a si.\nChina i Sui Sui a zuartu cu Thin Hnem a si i China ah pasal ngeimi a si. Kan Laimi tampi zongah China ah pasal ngei in a ummi an um pah leng cang. Cheukhat cu atu bantuk zuar tiang an ton. A cheukhat cu anmah duh tein pasal a ngeimi zong an rak um ve i China i pasal an ngeih hnuah puaisa rian an ṭuan beh. Chinmi lila nih chinmi mi ramdang pasal caah zuartu tuk a sum i ngaihchia taktak khi a si. Chirhchan: Vapual Auaw\nUpat Tlak Pasal Ṭha: Saya David Lian Nih Malaysia Zusal Tangmi Hna Chanchuahnak Ding Caah US $700 Bawmhnak A Pek Hna\nMalaysia Ah Chinpa Damlo Zualhma Ngaimi Bawmh A Herh Tuk Hringhran


Tulio Ralkap dohnak ah tuanvo ngeitu hna hi Mino si hna sehlaw a lim deng cang dah! - Chin Eleven News\nTulio Ralkap dohnak ah tuanvo ngeitu hna hi Mino si hna sehlaw a lim deng cang dah!\nTulio Ralkap dohnak lei cawlcanghnak ah lutlai tuanvo ngeitu hna hi kum 20 in kum 40 karlak si hna sehlaw lohma aa lim deng lai dah.CRPH le NUG zong ah chanthar mino pawl kum 20 in 40 karlak nih kan hruai hna sehlaw hngephngap tiah ralkap hi aa kan doh pi cang lai ka zumh.\nUpat lei hruaitu tam deuh hna cu khua an ruah, khua an khan ah hin an lung hi asau tuk lawm mam le acaan ahcun ai hna apuang pah.Mipi hna NUG hi thazaang pek le heh tiah forh pah hna usih,,, van i hnawh deuh ko seh,,, tuan ah lohma lim lo cun chungkhar kip ah mangtam tampi atlung kho mi asi.Lairam laipa\nRelchap: Tuzing rawl ei khim ah New Hruaikawn khua Josef Lalmalsawma kum 13 le Lalramliana 11 hna cu Mautuai an kawl, an kir lei ah Kurung tiva ah an i kholhtawl lio ah Josef Lalmalsawma cu ti khirh/kherh nih a lak i ti ah a tla.\nMah hi Lalramliana nih a theih le cangka in ti ah lut in a chanh hnuah Lalmalsawma hi nikhua hngalh lo in a um caah a thiam ningin a tangah a nam i, a hnar le a ka in thi hna a chuah caah Lalramliana nih a thi cang rua tiah ruat in a ran khawh chungin khualei ah thawngthanh dingin a tli.\nKhuachungah a ummi YMA chungtel a kal kho pohpoh an i sawm i a hmun ah an va kal cu Lalmalsawma cu dam in an va hmuh. New Hruaikawn YMA nih a nunnak thap in a hawipa a chanhtu Lalramlian cu kan uang pi tuk tiah an chim tiah zoram today nih a tial.\nRakhine ram cu AA ralkap nih uknak phunthum In nawlngeih a timh cang\nA Dik Mi Thimnak NLD Cozah Nih Rak Tuah Sehlaw Meithal In Uknak Lak A Hau Hnga Lo


Kawl Ralhrang Nih Hngakchia Ralkap A Hman Cang Hna Ee.. – Kawltu Team\nKawl Ralhrang Nih Hngakchia Ralkap A Hman Cang Hna Ee..\nMay 1, 2021 Amon Ka Si\nRalhrang Rallokap Nih Hngakchia Rallokap A Hman Hna.Ralhrang rallokap nih Naypyidaw ,Pyinmana ah security chiah nak hmun ah kum a tling rih lo mi hngakchia ralkap a hman hna nak kong Pyinmana khua um mi pakhat nih a chim.\nApril 30, ah cu pa cu inn pawng ahcun security hngah nak hmun an tuah mi ah rallokap cheukhat hna cu ka hmuh hna i cu ahcun kumtling rih lo mi hngakchia cheukhat an i tel a hmuh nak kong , cu hngakchia rallokap pa te cu kum 16 a tling rih lo tiah Pyinmana khua mi nih a chim.\nHramhram uknak latu ralhrang rallokap uk duh lonak langhter mi, mipi hna cu ralhrang nih an thah hna nak ah minung thazaang an i zat lo caah ti lei rallokap, vanlawng lei rallokap, sii lei rallokap hna lawng hman si lo in a tu ahcun hngakchia ralkap zong a hman cang hna.\nCrd- The Chin Post/Via- Khit Thit Media.\nRelchap: Ralkap Nih Sianginn Onthannak Thanhmi Kongah Nu le Pa Lei Nih Lehnak An Tuah!\nHramhram nawlngeihnak latu ralkap a cohlangtu Siangcachim saya/mate nih May 3 ah sianginn kai ding an ti mi cu nulepa leikap in kan cohlang kho lo.\nRam ca ah nunnak petu hna upat can ah ralkap leitang siangcachim hna kuttang ah fim cawng ding in kan fanu le kan fapa hna cu zeitikhmanh ah kan kaiter hna lai lo. Cu bantuk siangcachim hna cu khuami leikap in an nunnak, khuasaknak, pawcawmnak tibantuk zong tuanvo kan la hrimhrim hna lai lo.\nKan rampi le kan fale an hmailei ca ah tiin CDM ah a luut mi siangcachim hna he teinak kan hmuh tiang lam tampi in kan cawl rih lai, tiah Sagaing Ramthen Ye Oo khuami nih cathanh an chuah.\n← Ralkap Nih Sianginn Onthannak Thanhmi Kongah Nu le Pa Lei Nih Lehnak An Tuah!\nBreaking: Hakha Ah Inn A Kaang! →


Palh Sualnak Umlo Tein NLD Le CNLD Nih Teinak An Hmuh Veve Ding Hi A Biapi Tuk – Chin 11 News\nPalh Sualnak Umlo Tein NLD Le CNLD Nih Teinak An Hmuh Veve Ding Hi A Biapi Tuk\nPosted By: Chin News September 26, 2020\n2020 thimnak ah Chin/Lai mi kan ni palhsual lo ding a biapi NLD a sungh lo ding a biapi bantuk in CNLD a sungh lo dingzong a biapi tuk ve, cu caah Chin/lai mi nih mee pek dan kan thiam a herh ngaingai tiah ka ruah.\nCNLD party kan tanh ko zongah NLD party pawl doh tuk ding a si lo, bantuk in NLD party kan tanh zongah CNLD party pawl doh le soisel tuk ding an si ve lo, NLD party hi party ngan rampi hruai kho tu a si caah sunghter lo in teinak an hmuh a biapi, cu ve bantuk in tlangcung ah NLD nih teinak ahmuh zongah rampi cozah kuttang ah aum mi a si caah acung lei minung sinah zeihmanh chim khawh nak nawl an ngeih lo.\nCunglei nih tuah u,ti u, timi lawng an tuah ding a si caah tlangcung mi kan hmunhma ahcun miphun party nih a tei ahcun chim khawh relkhawh,an chim ngamdeuh lai caah miphun party a cak ahau ve, cu caah rampi hruaitu dingah NLD, Chinram hruaitu dingah CNLD si sehlaw a tha.\nMah hmanh ahhin rampi thimnak ah NLD nih teinak ahmuh ahcun CNLD nih chinram cozah a ser lai lo alu bik ah amah NLD minung a chiah thiamthiam ko lai ti kha ka ruahnak a si chinmi laimi nih cun CNLD le NLD hi dohlo in kan tanh hna ahau chimsual tialsual aum le theihthiam nak kan halpah hna.\nCrd: TP B Lian Khun


***Vakok.Lian***: Tuanbia In Thazaang Lak A Zuammi Caah,\nTlangvaal Lian nih ngaknu Sui cu a duhtuk hringhran i zaantin ti awk in duhnak bia a va ruah lengmang. Kum khat hnu ah Sui nih nangmah le keimah kar ahcun a tlam a tling ko tiah ka ruah nain an hringtu na Nu lung bel ka tong kho hnga maw ,tiah bia a leh. Lian nih mah zaan i khua a ruahmi cu ka Nu pei a rak tih ziar ko hi ka thah lai tiah a lung ah a hungchuak colh. An namtong har bik aa lak i a dawtu le a cawmtu a Nu cu a ihnak ah a hngawng a va tan. A Nu thiangthunh aa lak rih i a hngawng in a sawh ,a tanmi a Nu lu cu a ngaknu Sui nih a ka zum lo sual lai tiah zaan tim hnu ah a va tlik pi.\nLampi ah voikhat fak ngai in a rilh pi lio ah a Nu lu lih cun aw neem tein" Ka Fa naa khawng sual maw "tiah a chonh rih. Ziah, a nung rih hi a ti i lungtum in a den cikcek rih . Sui sin ahcun a va phan i , Na tihmi le na huatmi ka Nu cu a hngawng ka va tan colh i na ka zum lai lo tiah ka rak in zoh ter ta, thaizing kan vui colh lai i, hmaizarh cu kan i um cang lai a ti.\nSui nih ,Ziah... Na Nu cu ka huat ka ti tung lo,A lung ka tong kho hnga maw ti lawng pei ka chim ko kha ," mah le hringtu nu hmanh a that ngam mi cu kan va ngam lai lo" tiah a ti tik ah Tlangvaal Lian nih a Nu Lu cu inn ah a kirpi than i a bunh len zongah nunnak a ngei kho ti lo.\nVakok; Laimi nih Vakok cu kan hmelchunhnak ah kan hman i thihtiang Dawtnak ngeih ding Vakok nupa hna tuanbia kha lak a si rua.\nThitum; Thitum kutsih thlacamnak i Biakam kan tuah tik zongah Nu le Va hi thihtiang chiatnak thatnak ton ah i dawt ding tiah biakamnak tuah a si.\nLian a Nu dawtnak cu thihtiang lawng hmanh siloin a Fa a rilh tik ah hngawng tan cangmi a lu karau hmanh nih aw neem tein" ka Fa naa khawng sual maw" tiah a ti khawh rih.\nBawi Jesuh zong nih Vailam cung i a thih hnu hmanh ah nang le kei nihin tiang a kan dawtnak kan tinco rih hi....\nPathian Riantuantu nih kan nun chung lawng hmanh siloin kan thih hnu hmanh ah khin Khrihfabu caah dawtnak a ngei kho mi si kan herh,\nRam le miphun caah riantuantu dihlak zong mah thiamthiam,\nThih tiang lawng Dawtnak a ngeimi cu relcawk lo aa si cang lai, Laimi nih Thih hnu tiang dawtnak ngeih khawh a si ti hi kan nunnak ah kan cohlaang kho cio hna hnga maw?\nCareltu dihlak cungah lawmhnak he.(Ref:: YCCF-International)\nPosted by L.VanBlian_blogpost.com at 9:02 AM


Ramkhel Khuaruah Ning Thar Lei Ah Kan Kal A Herh Cang – THE CHINLAND POST\nSalai Tial Hram Ling| Chin Digest Vol. 6, No. 4–\nRamkhel Khuaruah Ning Thar Lei Ah\nKan Kal A Herh Cang\n2020 kan ram Thimnak khuacaan cu COVID-19 caanhar hrahhnihnak (second wave) nih a hun reh ngai ko nain hi pulrai ruangah thimnak hnursuan dawh a si lo. Chin ram, thlanglei laitlang le Rakhine ramri tu ah Tatmadaw le AA nih raltual kau ngai in an lak. Ṭih a nung tak mi dirhmun ah an um. A thongsang ralzam (IDPs) pawl mee pek nakding ah tawlrel a har ngai ding dirhmun ah an um. Kuanfang tang ah thimfung hun sanh ding khi, thimfung maw na duh deuh kuanfang dah ti tluk khi a si. A poi rih mi cu palai (Candidates) pawl zong hrocer an tong lengmang. Hi capar ka hun ṭial ni (October 14) zong ah hin Rakhine ram Taungkok peng NLD MP minung pathum cu hriamtlai phu pakhat nih an kalpi hna. 2020 Rampi thimnak ni le a dungdang ah “zalong tein mee pek khawhnak” a um lo sual lai maw? Chin ram a tluan ko ahcun a dang cu zohchia khenhru in um dawh an si rua lo.\nThimnak kong ṭial a si caah, Kan ram thimnak tuanbia tawi tein hnu khirh ta duak ka duh. Kawl ram ah thimnak kan ti mi hi, Mirang ukchan thimnak le zalonnak (Independent) ngah hnu thimnak tiah ṭhen hnih in ṭhen khawh a si. “Mirang uknak chan ah khan Kawl rawn kan ti mi Ministerial Burma (Kawl, Karen, Mon le Rakhine) ah hin thimnak (Election) voi ruk tiang a rak um bal cang (1922, 1925, 1928, 1932, 1936 le 1947). Asinain, Tlangcung ram Frontier Area a si mi Shan, Chin, Kachin le Kayah ram pawl ah hin thimnak hi Independent hnu lawng ah a thawtnam kan tep ti khawh a si.” Kawlrawn miphun pawl hna nih thimnak voi 12 an ton lio ah kan nih Tlangcung miphun pawl nih cun voi ruk te lawng kan ton rih (1951, 1956, 1960, 1990, 2010, 2015). 2008 Phunghram hnu ah ram pumpuluk thimnak hi tukum hin a voi thumnak le Chin Miphun nih a voi sarihnak thimnak (Election) tivapi kan tan lio a si ve cang.\nTlangmi (Shan, Chin, Kachin le Kayah) hlan ah thimnak ti mi, ramkhel nawlngeihnak ca ah mipi thazaang in i paihnak ah a letkhat in a rak i pai cang mi Kawl rawn ramkhel lehthal ning hi lengphaw ah a lang tuk lem lai lo nain, a chunglei ah cun a hram thukpi a rak thla cang. Ning le cang zong an tlai ngai cang. Mipi sin ah an policy zuar an manh ngai. A phichuak a fiang ngai fawn. Cu policy cu tlangcung zong ah an zuar khawh tuk fawn. Tlangcung hrambunh party hna nih heh tiah an mipi sin ah policy an zuar ve nain, 2015 kum thimnak ah khan rawn policy sin ah cun ar zai a rel lo ti khawh a si. Zei dang puh len awk a um lo. A kung thu a si ko rua.\nAsinain, 2015 thimnak lio ah rawn policy kha eibar awk a ṭha taktak maw ti mi cu a liamcia cozah kum nga le an biakam tlinh le tlinh lo nih a chim. 2008 phunghram tang ah cozah voi hnih a hung um cang. USDP cozah, NLD cozah ti in! A ra lai mi cozah teh zeidah a hung si lai ti mi tu cu tutan mipi sin ah policy a manh bik phu an si te kho. Asiloah, a kung ṭheo cu dah kan zoh lai ti zong a um. Tukum ko ah hin policy kong bia le hla a tam. Cu ruangah cun hlah maw 2020 Myanmar ramkomh Rampumpi thimnak cu a linhsat khun ti a phu. Tlangcung hrambunh ramrian party hna policy zong an manh ngai in a lang. Rawn hrambunh NLD le USDP siseh, a dangdang zong nih an policy an hun zuar lulhmalh cio tikah policy ti mi biafang a lar bik ko rua. Lar phu te zong a si.\nVawleicung huap in fimthiam hna nih ramkhel rian cuaithlainak le lawh lonak an langhter tawn tikah Party, Kalpi/khuaruah ning (Ideology) le a minung (Individuality) ti in an chim ṭheo. “Asia ram pawl ah hin Ramkhel a kal ning (political system) hi nitlak ram (western countries) he aa linglet ngai. Nitlak ram pawl nih ramkhel khuaruah ning (political ideology) hi a pakhatnak ah an chiah. Asia ram pawl nih a minung (personality/individual) kan chiah. Ideology cu a hnu bik ah kan chiah.” Chin ram le thimnak tuanbia zoh zong ah hin a minung in zoh deuh cem a si tiah hmuh khawh a si. Policy le kal ning cu a hnu deuh ah kan chiah. Mi cheukhat hoi hna nih cun fiangko in a minung bak in zoh ding ti hi an aupi ko.\nLaimi nih ramkhel ideology kan hman ngai mi pakhat a um. Cucu Pengtlang Ramkhel ti mi kal ning a si ve. Pengtlang ramkhel hi ramkhel fianhnak cauk ah Communitarian View ti he aa naih bik ko rua. “Communitarian View” ti mi nih cun naihniam mitlawm (sang, peng, khua fonh..tbk) kan ṭangrual lai i, ramkhel hmang in kan i hrawm khawh mi ṭhathnemnak (common good) kha kan lak (pursuit) lai” ti a si. Lam, Ti, Mei, Hlei, Sianginn…tbk khi kannih pengtlang ramkhel nih an i “hrawm khawh mi ṭhathnemnak” kan ti ko lai. Hi kal ning hi ṭhawnak a ngei ngai ve. Asinain dernak (weak point) zong a ngei ve. A derthawmnak bik cu dirhmun rep taktak a ngei lo. Caansau a nun khawh taktak lo hlei ah Provincialism ti mi mahtual hruhpi (ဒေသစွဲစိတ်) nak a chuahpi ti a si.\nA minung, a party, a policy, a khuaruah ning (ideology) ti in kan kal deuh. A caan ah a minung le a party ah hin kan i za khim ko hna. Policy tu hi Democracy ram a si bantukin lar hram a hun i thawk. Nitlak ram nih ramkhel khuaruah ning ah hmaisuang ah an chiah mi Ideology tu cu kan paw khim ko ahcun a poi ah kan chia lem rua lo. Aho hlei kan palh ti cu chim khawh a si hnga lo. Hmailei kum zeimawzat tu ah khin tuanbia chimtu pawl nih cuticun rak si seh law ti tu ah an hun chim te ko lai.\n1946 kum ah khan cun Chin miphun hi ramkhel khuaruah ning ah Frontier Area lutlai mirang pa H.N.C Stevenson nih a derthawm bik (the weakest link) an si tiah a rak ṭial. Kanmah lawng kan si kho lo ti mi ṭihphannak ruangah khin kan khuaruahnak tikhur ral a rak pehter lo kha a si ko. Kawl rawn in facang, cite le thir an kan zuarh/chan sual lai lo ti mi phan ruangah khin ramkhel khuaruahnak ah a derthawm bik dirhmun ah kan rak dir. Nihin zong ah zeiruang tete le zei khuaruah ning nih dah zei dirhmun ah a kan dirter ti mi cu a hung fiang pup ṭhan ko. H.N.C Stevenson bia a dik tuk. Kum 10 hnu ah nan duh lo le nan chuak te lai ti mi biakam hi a si kho lo mi a si. Kawl miphun hi thazaang in nan tei hna lawng ah nan chuak kho te lai a ti. Chuah chim lo, Federal kong hmanh ah kumpi kum 70 chung, ramchung ral (Civil War) he kan cei cikcek.\nTukum 2020 thimnak zong ah a minung ṭheo an lar. Party nih a hun zulh. Policy cu hei soi pah awk men ah khin kan hei ruah rih ko. Ideology tu cu philh bik mi ramkhel keng ruangruh ah aa cang. Policy ṭha he, ṭha tuk lem lo he, “A kung cung hmin policy” lawngte ah ruah an si dih. Ramkhel khuatuaknak (political ideology) um loin a minung le a kung cung hmin policy paoh ah i futnak nih zabu 21st ah a derthawm bik ramkhel dirhmun ah a kan ser ṭhan te khawh. “Minung i bochan hi cozah pakhat tlaihbawhnak hrampi a si ko nain, vawleicung tuanbia nih a kan cawnpiak mi hmuhton zoh tikah miphun pi iapnak in i kham a herhnak kong hi um lo awk ṭha lo a si ve.”\nCucaah zabu 21st Chin miphun le a ṭhangcho cuahmah mi Chin mino hna nih kan ruah awk ah kan herh cang mi cu ramkhel kan don ning thlen hi a si. Chin miphun nih Chin ram ah zei ramkhel party an phak i, zei bantuk policy an rak zuar hmanh ah pawlasi chungril hlainak (policy analysis) kan tuah khawh a herh cang. Ramkhel khuaruahnak (ideology) hlai khawh kan hau cang. Kan Chin ram ah cozah nih ramkhel cawnnak a hun khawh hlan paohpaoh cu zatlang bu nih mipi ca ah ser mi (Public policy) cawnnak zong kan hun herh cang lai.\nA rauh hlan ah Chin miphun nih Chin ram le Burma ramkomh cozah hruainak ah kan zumh mi hmunhma cio kan thim cang lai. Mipi kan sin ah chung a hlan bik minung le party ṭheo kan thim te ko lai. Asinain, kan ramkhel khuaruahnak tu thlen a hau cang mi cu a um ko. Chin miphun cu Burma ramkomh chung ah Miphun, nunphung, holh/ca le vawlei ah miphun dang he lawh lonak (Cultural diversity) kan ngei. Kan ramkulh chung milu le Biaknak zong kan rampi milu he mitlawm-u (minority) kan si. Chin miphun hi mi zeihmanh nih miphun pi chilh-iapnak a duh mi kan um bal lai lo. Asinain, ramkhel minung ah i bochan tuknak nih cun, cu thil a canter kho lo kan ti kho lo.\nRamkhel party hna nih an ser mi policy chung ah hin khuaruahnak thuthlung taktak (ideology) zapi cu aa khumh dih ko. Kan ram hruainak kong ah kum 70 a buai cang mi Federal khelnak kong, kan miphun, nunphung, holh/ca le hmunhma ah miphun dang he lawh lonak kong, mitlawm-u kan sinak le kan biaknak kong, kan pawcawmnak, kan ramri le kan himnak kong, kanmah te khuakhan lairelnak kong ah zei Party policy nih dah kan tual a huap khawh bik ti cu mipi nih kan hngalh pah dih cio cang ko lai.\nRamkhel rian cu khuaruahnak thuthlung, ser mi le aupi mi phungphai, pumpak dirhmun (IDEOLOGY, POLICY & PERSONALITY) in kan ruah awk a si. Nihin kan ram ah cucu zeitindah a cawl? Khuaruahnak (Morally/ideology) ah Democracy deuh maw, Federal deuh maw, Nationalism deuh dah? Zei meici dah a nung? Cu nih cun kan ca ah zei policy dah a ser? Cu bantuk policy cu kan Chin ram ah zei bantuk minung nih dah an dirpi ti mi hi thuk deuh pi in kan ruah lawng ah; 2020 thimnak thimfung pek palh lo bik a si lai. Khuaruah ning (Ideology) kan i palh ahcun ramkhel zong ah kan i palh. Mirang nih, “What is morally wrong cannot be politically right,” an ti. Chin miphun kan dihlak, vawlei rai le ral buai lakah 2020 ram pumpi thimnak cu him dam te, zalong te le khuaruat bu tein thimfung thla kho cio ko hna usih.\nSalai Ceu Bik Thawng, “2020 thimnak ah Tlangcung Party hna dirhmun,” (Federal Journal, Issue 29. July, 2020; Pp.66)\nSanjar, “Future Establishment of Competition among Political Parties in Uzbekistan,” (Journal of Political Sciences & Public Affairs, research paper. Pp.1).\nO.P.Gauba, “Nature of Politics,”(An Introduction to Political Theory, Pp.107).\nThomas R. Dye, “Federalism and States Policy,” (Understanding Public Policy, Pearson Press. Pp.84).\nPrevious USDP Mino in Salai Duh Tlun le Chin Digest Biahal Biaruahnak\nNext Thantlang Peng Hluttaw Palai Mee An Hmuh Zat Thawng Fiannak An Tuah


Sii-inn chung lungtlinlonak zalong tein langhter khawh a si | Chin Cable Network\nSii-inn chung lungtlinlonak zalong tein langhter khawh a si Chin Thursday, June 15, 2017 - 21:37 Hakha, Chin - Hakha sii-inn a um mi hna nih sii-inn riantuantu hna cung ah siseh, a dangdang ruang ah an lungtlinlo mi a um ahcun zalong tein langhter khawh a si, tiah Social Affairs Zung in thawng kan theih. “Sii-inn riantuan mi hna nih mizaw tha tein zoh, thlopbul le chawnhbiak hi an rian a si. Zeitluk a fim le a thiam zong ah tha tein chawnhbiak kha a rian a si. Sii-inn kong le sii-inn riantantu cung ah a lungtlinglo mi nih thawngzamhca ah siseh, sii-inn he aa pehtlai mi zung ah zalong tein report khawh an si. Kan in cohlan fawn hna,” tiah Social Affairs Minister Pu Pau Lun Min Thang nih The Hakha Post ah a chim.\nSii-inn riantuantu hna kong he pehtlai in Pu Pau Lun Min Thang nih, “Sii-inn a um mi hna a si khawh chung in an lungtlinter le nem tein chawnhbiak ding kha kan i cawnpiak lengmang mi a si. A tam deuh nih cun an i remh cang ko. Aa remh kho rih lo mi pakhat pahnih cu a um ve ko lai. Nan lungtlinlo mi kha zalong tein langhter u, fim kan chimh hna lai i dan kan tat hrimhrim hna lai. Dan kan tat cang mi zong an um. An i remh cuahmah lio a si ko, mizpi nan lung ning in a si rih lo bia zong a si ko lai,” tiah The Hakha Post ah a chimchap.\nHakha sii-inn riantuantu hna kong ah thawngzamhca le khualak chawhvahnak hmun ah aa ceihphai mi an tlawm ti lo. Khuate lei le upa deuh hi a tam deuh cu an si. Cu kong he pehtlai in atu bantuk in Pu Pau Lun Min Thang nih a chim hi a si.\nRefugee kongah DFW area um Kawlram mi pawl le SEEK NGO riantuanti an i tim\nSii-inn chung lungtlinlonak zalong tein langhter khawh a si\nRammi tangka a lak sawhsawh ah an hman lai ti ka phang : Minister Pu Vui Kaw\nLicense ngei lo meithal zohfelnak tuah hlan ah license tuah ding in Chin Ramkulh Upadi Lutlai nih ralrin pek\nChinram ah sa kap mi dantat an si cang lai: Chin State Hluttaw Chairman Pu Zo Bawi\nAvoi 9nak CYONA Convention Soccer Group Thennak 19 views\nThe Hakha Post lennak\nMay 12 Hakhanet Thawngpang 794 views\nMay 8 Hakhanet Thawngpang 828 views


Khabib Nurmagomedov Nih Justin Gaethje Cu Fawi Taktak In A Tei +Video - Khuaruah Har News\nKhabib Nurmagomedov Nih Justin Gaethje Cu Fawi Taktak In A Tei +Video\nKhabib Nurmagomedov nih Justin Gaethje cu round nak bak ah a tei ko. UFC 254 ah UFC Lightweight title Championship aiphomh mi an si. UFC puai caah tuzan puai cu biapibik a si caah vawlei cung mipi nih an zoh dih ti u sihlaw kan palh men lai lo dah. Laimi a zohtu hrimhrim kan tam taktak.\nKhabib “The Eagle” hi a sung ballomi a si bantuk in round ( 2) nak tlin hlan sdeuh ah a tei ko. Nain Justin “The Highlight” nih cun ahohmanh nih an tei kho rih lomi Russian MMA fighter tei khotu tuanbia tial aa zuam ve mi si ko hmanh sehlaw Khabib caah cun zei ngai cu a rak si rih deuh rua lo.\nKhabib cu UFC Lightweight Champion Coner McGregor a tei hnu ah vawlei cung theih in a hung lar chinchin i UFC ahcun a larbik ah theihmi pakhat zong a si. Khabib hi puai 28 aa phomh cang i voikhat te hmanh a sungh ballomi record tialtu a si.\nCun Justin Gaethje zong hi Tony Ferguson a tei hnuah The Interim Champion pakhat a si ve. Hmanh sehlaw Khabib caah cun biatak te i tthuatpi awktlak cu a rak si rih lo tinak si ko hih. Khabib cu bak ah khan US dollare 10 million bak a hlawh ko.\nA kong lam theih deuh ding ah; Russian Nurmagomedov (kum 32) cu puai 28 puai aa thongh i a sung ballo caah 28-0 record tialtu a si. Cun Justin Gaethje (kum 31) cu puai 22 aa thonghnak ah puai 2 a sung. Khabib caah cun Justin cu a rak tlak deuh rih vak lo ti khawh a si.\nKhabib Nurmagomedov Nih Justin Gaethje Cu Round (2 ) Bak ah A Tei Ko\nPhun Tanh Donald Trump Nih Party Tanh Biden Cu 2020 Thimnak Ah A Tei Lai\nA Pawi Tak Tak: Hakha Khuapi Ah Yangon In A Rak Tlung Mi Sin In Covid Positive Hmuh A Si\nTu Lio Online Cungah alar ngaimi kheng kur pakhat iken buin ca cawngmi Sianghakchia arak bihtu nu nghakchia te cung i thil cang mi\nIndonesia Ram Covid-19 In A Thi Mi Phun Nak Ding Thlanco Pawl Cu Zangfak Tak Tak An Si\nKawlram Chung I Coronavirus Case Update Hnu Hnung Bik Zoh Tik Lungrawk Tak Tak Khi A Si\nKan Hnung I Mizoram Naute Ngan Tak Tak An Neih Mi Kha A Nunnak A Liam


Rev. David Lah Kongah Hmuh Ning Pathum : Aung Myint Thang – FIAKFAIROCK\nRev. David Lah Kongah Hmuh Ning Pathum : Aung Myint Thang\nUK ka hawile nihhin a konglam hi an ka hal tawn. “Jesuh a zummi cu Coronavirus an ngei kho lai lo” tiah a timi cu tlau pei a si cu tiah an ka ti tawn. US lei news le online i a ummi news tampi zong nih hi a chimmi te hi a langh ter duh ngai. “Christians are immune to Coronavirus,” said Rev. David Lah, tiah ca an ttialmi tampi kan hmuh. Cucaah ram dang miphun pawl nihcun David Lah hi kalsual, cawnpiaknak hman lo ah an chiah.\nBiaknak dang nihcun Rev. David Lah cawnpiaknak ah ai telmi “Jesuh a zummi cu Coronavirus an ngei kho lai lo” a ti i amah nih a ngeih ve ti an theih tikah Khrihfa zumhnak hi phun dang ngai in a ruatmi an um. Khrihfa zumhnak hi adik lomi cawnpiaknak ah a ruatmi kha an karh chinchin. Cun, David Lah nih a tuahmi pumhnak in zawtnak a ngeimi hi 100 renglo an karh ti asi tikah a cungah an huatnak hi a karh chinchin. Kawlram i zawtnak a ngeimi ah 55% hrawng hi amah ruangah a karh ti asi caah an lung a faak tuk. Cun a cawnpiaknak thawngin zumlotu tamnawn Khrihfa i an rak luh bal ca zongah a cungah an ngaihchiat hi asi ttheu lai. Cucaah hi hna nihcun David Lah cu Kawlram hrawktu, virus karhtertu ah an ruah. Cun David Lah kha Khrihfa nih an dirkamh tikah zumlotu nih Khrihfa biaknak an hmuh ning kha a dik lo chinchin.\nDavid Lah a rak uar ciami Khrihfa hna nihcun David Lah tlaih a ton hi a palh ruangah asi tihi an chim duh lo. Kawl cozah nih Khrihfa an kan rem lo caah asi titehna, the minority, mitlawm kan si caah an kan nehsawhnak asi titehna, Pathian sunparnak caah asi titehna, Pathian nih thong chungah a sunparnak ai langh duh caah Pathian nih a hruai titehna in an chim ve. Acheu nihcun Jesuh an tlaih lio he khan an tahchunh. Palhnak a ngei lo a timi zong an um. Thawngtthabia a dirpi ruangah tlaih a ton hi asi ko an ti.\nKeimah pumpaak nihcun ka zaangfaak, ka dawt, thla ka cam piak. Thong zong saupi tla hlah seh ti ka duh. Pathian nih hmang tthan ko seh ti ka duh fawn. Aung Myint Thang


Obama Cozah Nih Muslim Terrorist An Rak Bawmh – FIAKFAIROCK\nISIS ralhrang hna nih Syria ram le Iraq ram ah khrihfa tampi an hngawng an pheh hna lio ah Obama nih action faakpi in a rak la duh lo. US General Michael Flynn nih ISIS ralhrang pawl ci hmih dih a duh hna nain Obama nih a rak duh lo caah an ruahnak a rak i kalh i, a rian in a rak chuak. A hnu ah Donald Trump nih National Security Advisor ah a thim. A rian a tuan hlan deuh ah Obama minung pawl le FBI pawl nih a sualnak an kawl i, Ukrain palai phone na chonh ti ruangah taza an cuai i thong an thlak. Asinain biaceihbawi nih a sualnak ka hmu lo tiah a thlah cang nain cunglei biaceihzung ah an chuahpi than i bia an ceih thlu hlan ah President Trump nih amnesty a pek. Salai Lairamthang


Trump Cu Fak Taktak An Rak Tuahnak Le Thawngpang Thar Pakhat. – The Cherry Par\nTrump Cu Fak Taktak An Rak Tuahnak Le Thawngpang Thar Pakhat.\nTrump Cu Fak taktak An rak tuahnak le Thawngpangthar Pakhat.\n← Pu AB (Dr. Sasa A Pa) Le Hnaring Khua Kong Hi A Mak Kho Tuk E\nCybersecurity and Infrastructure Security Agency director Chris Krebs cu Trump nih a rian in a phuah. →


SUI THANTLANG AH THAWNGPANG TTHA TAKTAK A CHUAK CANG:VIDEO – The Chinlung Post\nSUI THANTLANG AH THAWNGPANG TTHA TAKTAK A CHUAK CANG:VIDEO\nThantlang caah thawngpang ttha taktak a chuak cang. Vice President Pu Henry Van Thio thawngin lawmhnak niceu a chuak in a tlang tthan cang. Vice president cungah lawmh lo awk hrimhrim a ttha lo. Thantlang mipi caah a sunglawi tuk hringhran. Hi tluk thawngpang ttha hi a um ti lai lo ti khawh asi. Aruang cu minung kan nunnak ah Dinti hi a biapi taktak mi asi caah asi.\nTutan ah Thantlang caah thawngpang ttha taktak lawmhnak ni a tlangmi cu Vice President Pu Henry Van Thio bawmhnak thawngin a si. Pu Henry Van THio bawmhnak thawngin Thantlang Sianginn sangah Din Ti tikhor an cawhmi cu tlam atling cang. Ti a chuak mi zong hi lung ahmui taktak. Dinti a chuakmi hi suimilam pakhat Gallons thongnga a si.\nZankhat ahcun Gallons thong hlei hnih a chuak kho cang. Cucaah Thantlang mipi hna nih Dinti cu kan hman in kan din khawh cang lai. Tutan ah Dinti an hmuhchuah mi hi Pu Henry Van Thio bawmhnak tthiamtthiam in tuahmi gallons thongsawmnga tlum asimi Ti inn ah an thlak rih lai. Cu hnu ah mipi sin ah phakter colh a si lai.\nHi thiltha a tuahtu hi Laimi or CHIN MIPHUN a daw taktak mi Kawlram vice president Pu Henry Van Thio asi. Vice president cungah lawmhnak angantuk hringhran. Culawng siloin mipi caah tiah biatak tein rian attuantu tawlreltu upa cung zongah lawmh a umtuk hringhran. Hi thawngpang konghe pehtlaiin a tanglei hi Thantlang Sipin bawi nih attialmi asi.\nVice-President Pu Henrry Van Thio bomhchanhnak thawngin thantlang sianginn sang dintikhor cawhmi cu nazi pakhat ah gallons (5000)၊zankhat ah gallons (120000) kan chuahkhawh cang i rauhhlan ah thantlang mipi nih kan din khawh cang lai. Hi dinti chuak hi Vice-President Pu Henrry Van Thio nih akan bomhmi tiinn gallons (50000)tlum tiinn ah kan thlak lai i mipi sinah kan phakter lai. Mipi zawn aruattu kan pa Henrry Van Thio nacungah lunglonhnak mitthli aluang ee. Bawipa nih thluachuahza he indirpi in lam in hruai ko seh. ht MAH KA HI VOIKHAT IN HMEHPIAK LAW VIDEO ZOHKHAWH ASI\nRelchih thluak atthawntertu: Ka thluak ttha seh tiah aduhmi paoh nih Putinan ei lengmang ding asi. Thiamsang hna nih dottletnak an tuahmi ah Puttinan hi thluak tthatnak asi tiah an hmuhchuah. Cucu lakphakti ah Puttinan an thlak mi in thluak tthatnak a si timi hi an hmuh chuah mi asi. Putinan cu Laimi zong nih kan duh ngaingai mi thil pakhat asi. Aman zong a fakmi thil a si lo. Cun Laimi tthenkhat hna nih cun kanmah le inn pawngkam ah kan cin cio hna i, a ei hmanh kan ei cawk lo.\nLaimi tampi nih kan theih ning cun Putinan hi mitkuh thawtnak asi tiah rak ti lengmang mi asi. Sihmanhsehlaw atu ahcun Thluak tthatnak asi timi an vun hmuhchuah tthan tikah eipiak lengmang ding asi cang. Northumbria University ah thiamsang a simi Dr Mark Moss le Robert Jones, Cun Lucy Moss hna nih hi konghe pehtlaiin dottletnak an tuah. Dottletnak an tuahmi chungah an hmuhchuah mi cu British Psychological Society Annual Conference, Nottingham ah tlangzarhnak zong an tuah cang mi a si. Cu an hmuhchuah mi cu atanglei bangin hin asi.\nMinung 180 hna cungah hi dottletnak kan tuahmi asi. Putinan kha Lakphakti ah kan cawh in kan dinter hna. Cun Tilum zong kan inter hna. An din hlan ah hin biahalnak tuahter an si. An din hnu minute 20 hrawnghrang ah an thluak kha kan test tthan hna i, biahalnak dang lehnak tuahter tthan an si. Cucu ticun hihi kan hmuhchuah mi asi.Putinan lakphakti ah telh minung hna cu an thluak an memory a ttha deuh tiah an chim. Putinan cu tluak tthatnak a si caah minung tampi hna nih eipiak lengmang ding asi i, Lakphakti zongah telh in din leng mang ding asi timi kha an hmuhchuah. Pumpak cio zong nih lakphakti ah telh lengmang ve hna usih. Ram tthenkhat ahcun Lakphakti ah hin Aithing siseh Putinan atelh mi an um cang ti asi. TIO\nAITHING KONGHE PEHTLAIIN FIANG TEIN THIL SINING LANGHTER ASI CANG: VIDEO


Malaysia Um Pu Van Uk Nawl hi Lulpilung khua Mi Nih Mual A Kan Liam Tak | Faiceu News\nInnpiChinmi KongMalaysia Um Pu Van Uk Nawl hi Lulpilung khua Mi Nih Mual A Kan Liam Tak\nMalaysia Um Pu Van Uk Nawl hi Lulpilung khua Mi Nih Mual A Kan Liam Tak\nOctober 28, 2017 mark Chinmi Kong 0\nNgeihchiat Kan Hrawmpi Hna!\nZahan 28 October zan tlai hnu ah hi vawlei in a kan dinhtak mi Pu Van Uk Nawl i tantakmi nupi fale, chungkhar le ule nau nu le pa vialte CRC nih nan ngeihchiatnak kan in hrawmpi hna. Bawipa kan Pathian nih in hnem in lamtha ah in hruai ko hna seh!\nPu Van Uk Nawl hi Lulpilung khua mi asi i nupi le pafa pakhat te a ngei mi asi, a nupi hi pumlawng lo in a um rih tiah theih asi, nizaan riantuan tin hnu ah zaan i pumnak zong ah hla a hrui ko hna, pumh tin hnu ah ka taksa fak ko tiah a chim, anupi dawt zong nih a hmeh piak len, caan tlawmpal a rauh hnu ah a nunnak a liam.\nPu Van Uk Nawl hi nizaan zaan suimilam 12 le cheu hrawng ah a nunnak a liam tiah theih asi, A ruak cu a hi UKM sizung ah um lio asi, aa ruak cu Subang ah vuinak an tuah te lai tiah theih asi, taantak mi chungkhar caah thlacamnak in bawm cio hna usih. A nih hi mitha le Pathian tihzah ngai mi minung asi a nun lio hi hla a rak sak mi te hi rak ngai ve.


Kalaymyo, Tahan-Lepanchaung Lam Ah Rithaisii An Tlaih Global Chin News\nSaturday, Feb 06th\tLast update01:23:07 PM GMT\nTaiwan Lihnin Ah Minung 5 Tang Tum Lo An Thi\nSyria le Iraq Ah IS Milu An Zor Nain Libya Ah An Karh\nBurma Cozah An Soisel, Inn Hrawhpiakmi Za Tampi A Bawm Hna L...\nGermany: Europe Ah A Lutmi Ralzam Lakah IS An I Tenh\nKalaymyo, Tahan-Lepanchaung Lam Ah Rithaisii An Tlaih Monday, 18 March 2013 04:51\tLian Dang\tKalaymyo, Tahan-Letpanchaung lam ah ting (nuai) Ks. 2340/- man rithaisii phurtu Surf mawttaw pakhat cu March 4, 2013, zinglei suimilam 10:00AM ah Kalay police pawl nih an tlaih tiah thawng theih a si.\nCu Surf mawttaw mawngtu cu Sanmyo i a ummi Lal Biak Sang (kum 34) a si i, Kalay District police Uk Soe Naung le a hawile pawl nih Tahan sangtthen (10) ah mawrtaw cu an dirter i, an check dih hnu ah buri dip (9) chungah ting Ks. 2340 man rithaisii an hmuh cu a si tiah Chinworld Media nih a ttial. Rithaisii a phurtu Sang Biak Liang cu dantatnak ngeih khawh ding in ttuanvo ngeitu police pawl nih an tawlrel cuahmah lio a si. Older news items:\n191\tSyria le Iraq Ah IS Milu An Zor Nain Libya Ah An Karh\n646\tGermany: Europe Ah A Lutmi Ralzam Lakah IS An I Tenh\n753\tHindu Mipuar Nih India Khrihfa Mualpho In An Serhsat\n881\tSyria Ah IS Nih Russia Ralkap Bawi An Thah\n1008\tWe have 2296 guests online\tLaica Kong


Taylor Swift Lei In,Selena Gomez,Camila Cabello,Le Hlasak Thiam Midangdang Hna Zong – FIAKFAIROCK\nTaylor Swift Lei In,Selena Gomez,Camila Cabello,Le Hlasak Thiam Midangdang Hna Zong\nKan theih cio bangin Taylor Swift cu,AMA perform an ngeihnak dingah Label hlun pawl nih,a hla record cia,asak an sian lo ruangah,Taylor swift fans hna zong an rak chuak cawlh ve cang.Big Machin azohkhenhtu Scooter Braun le Scott Borchetta hna cu,an mawhchiattuk ko hna .\nStandWith Taylor tiin Hashtag an tuah thluahmah.Taylor Swift hi, hlasak a thiam mi hna sinzong in, a ttanhtuk mi le a bawmtu hawikawm hna cu tamtuk a ngei ve.a hawi nu Selena Gomez zong nih a hawlh ve cang ti si. Selena Gomez nih cun, a hawi nu Taylor cung i thil a tlung mi cu, a duh lonak bia a chim ve.\nKum 14 a rak silio in, hla a ttial i cu an zah piak ding a si i, a zah lotuk tiin a chim mi cu a si. an suamsam dih mi a si a ti i, a hawlh len ve. Selena Gomez lengah hin,Camila Cabello,Ed Sheeran, Halsey, Sara Barelles le Lily Allen te hna cu, amah Taylor Swift lei ah an ttang dih i,hi amah lei i a ttang mi hna cungzongah hin,mipi ani lawmtuk ko tiah theih a si.\nBiag Machine a zohkhenhtu hna, Scooter Braun le Scott Borchetta hna cu, mipi nih an mawhchiattuk ko hna. Taylor Swift nih harsatuk in a rak buaipi mi,a hla record mi hna cu, sakho lodingin, an rak hrenpiak mi hi,pumpak minung zah lonak a si tiin anlung fahnak bia cu an chim len ti si. amah Taylor Swift nih cun, zeihmanh a chim ve lo nain, a lungfahtuk ruangah a si lai ti tiangin an chim dih mi cu a si.Hi lio ah hin Justin Bieber hi khawika leiah dah a ttan ve lai ti cu biahalnak a um mi cu a si ve fawn.


V.President Henry Van Thio Te Khua “Ti Kir” Ah Watt Hmone Shwe Yi le Korea Lemcang Pa Harsatnak Tampi An Tong – CHINLAND TODAY NEWS\nV.President Henry Van Thio Te Khua “Ti Kir” Ah Watt Hmone Shwe Yi le Korea Lemcang Pa Harsatnak Tampi An Tong\nAugust 30, 2019 admin World News 0\nA tulio ah Laitlang I va kal in “Teing Dwe Paw Kah Paan” movie film an I thlakmi cu mipi nih zoh an duh tuk cangmi kawl ram le korea ram ramhnih fonh in an thlakmi movie film a si. Kawlram chung ah mintahng anuhpingngiasina simi Me Than Nu, Watt Hmone Shwe Yi, Kyaw Htet Aung le Korea minta muidawh he tiin lem an cang hna i director Zinyaw Maung Maung le a fapa Lin Tanh Maung Maung an thlakmi hna a si i Laitlang lawng ah thlak siloin Korea ram zong ah thlak than ding a si caah mipi nih an bawhmi film a si.\nPhundang ngai tein hi movie film hi an thlak caah Laitlang i an va i thlak lio zomng ah harsatnak tmapi an tong. Laitlang khuate leikam deuh han zong ah an va i thlak tik ah a can a rauh leng ah ruah faktuk in a sur damng khat, video an thlak lio ah tlangcung ah an thlak i thlang lei han ah an ril thulh, 4WD motor pawl an i let thulh, phaisa ruah lo ningin a dihnak hna ruang ah harsatnak an tong ngai tiin theih a si.\nZei bantuk harnak hamnh um ko she law zuamnak he film chung tel pawl nih cun an i zuam i thaba le zangba ngaiin Rangoon khua cu an phan. Director Zinyaw Maung Maung nih “a hlat tukmi khuate khuavang ah shooting kan tuah. Film tha a chuah khawshnak caah Shortlist card tampiin kan thlak i caan a rau ngai. Ruah fak tukin a sur caah shooting kan tuah lio ah kan i din, tlangcung ah kan i thlak lio ah tlangtang lei hna ah tlik, 4WD motor hna an tla ti bantuk harnak cu kan tong.\nVur tlang ah a thla in um i shooting kan tuahnak ah harsatnak kan tonmi a um I hi harsatnak Flag cu thleng loin an paltlang i kan i zuam. Kan herhmi quality thlak khawhnak cu kan hmuh ko nain phaisa tampi dihnak he kan o tong. A sianin zei tik hmanh ah kan I kenmi flag cu kan thleng loh.\nHi film kan I thlakmi hi a thami le mipi nan i ngeih ning in le in ruahchan ning in Big 5 chungkhar nih raltha takin aa mah kan khan,” tiin a chim.\nSource; Zinyaw Mg Mg\nA Zei Ko Hi Dah Maktluk In An Soisel Nak Cu A Si Hnga ( +Video)\nCele Mother Puai Ah A Kal Mi “Zung Cer Mawi” Ai Dawh Ning Cu Mipi An Khuaruah Lei A Har ( + Photo)


US nih Iran ralkap bawi a thah, Iran nih fak taktak in ka lehrulh lai ati | THE CHIN EXPRESS\nUS nih Iran ralkap bawi a thah, Iran nih fak taktak in ka lehrulh lai ati\nIran ralkap bawi Maj. Gen. Qassem Suleimani (acung hmanthlak) cu US President Donald Trump nawlpeknak in US ralkap nih an thah. Ningani ah a zultu ralkap 6 he Iran in Iraq an tlawn lio, Iraq khualipi Baghdad International Airport ah US Air Force nih drone in an kah hna i an 7 ningin an thi.\nMaj. Gen. Qassem Suleimani cu Iran cozah ralkap ‘Islamic Revolutionary Guards Corps’ chungin ramdang raldotu phu ‘Quds Force’ hruaitu ralbawi ngan taktak asi.\nIraq le Syria raltuknak ah biatak tein aa teltum caah a ram Iran lawng si loin ramdang zongah a minthang ngaimi asi. Middle East ramkip ah Iran huham a ngeihtertu ralbawi asi.\nKum Thar ni ah Baghdad um US Tanzung mei duah dingin Iraq mipi a tukforhtu hna zong kha amah le a ralkap pawl (Iran cozah) an si, tiah President Trump nih a chim.\nIraq khualipi Baghdad um US tanzung cu Kum Thar ni ah Iran ṭanhtu Iraq mipi nih sandah piah pah in mei in an khangh i an baoh.\nPresident Trump nih, “General Qassem Soleimani nih liamcia kum tlawmpal chungah Iraq le Syria ah ral a tumi American ralkap thong tampi a thah hna, adang thong tampi a hliamh hna. Adang tampi thah rih hna dingin khuakhannak a ngei.. nain kan paoh! Liamcia kum tampi lio hmanh khan rak hloh cang ding asi,” ati.\nIran cozah nih fak taktak in US ka lehrulh lai ati\nIran khualipi Tehran ah mipi nih ralbawi Qassem Suleimani ruakhumhnak an tuah lio\nMaj. Gen. Qassem Suleimani thah a ton cangka in Iran cozah hruaitu pawl nih, US cu fak taktak in kan lehrulh lai, tiin an i hrocer colh.\nIran cozah lubik (supreme leader) Ayatollah Ali Khamenei nih kan ralbawi a thimi ngaihchiatpinak cu rampumpi ah ni 3 chung kan tuah lai, US cu fak taktak in kan lehrulh lai, ati.\nIran security body zong nih ‘hmun rem le caan rem kan hmuh cangka in US cu kan lehrulh lai,” ati ve.\nTutan ah Iran ralbawi an thahmi hi US nih 2003 ah Iraq a tuk hnu in Middle East ah thil a tuahmi vialte lakah ṭihnung bik asi, Middle East um US le a ṭanṭi ralkap pawl a thar in ral nih tukdoh an tong ṭhan lai, a timi zong an tampi.\nRepublicans pawl nih cun Trump an thangṭhat ngai nain, Democratic MP/congressmen pawl nih cun an soisel taktak ve. Tu kum ah US President Thimnak a um ding si caah Donald Trump nih American ralkap nunnak thap in vote kawlnak a tuah bia si, an ti.\nMedia cheukhat nih cun Iran ralbawi thihnak kong cu “US nih vawlei cung misual bik pa a thah” ti tlangtar in an ṭial ve len.\nCharhchan: New York Times, Al Jazeera


USCIS Interview Tuahtupa He Kan Biaruahnak\nNai hrawng Laimi tampi thawngpang kan theih tawnmi lak ah a hman lomi tete an um ngai. Cu pin ah kan thawngpang theihmi mi tampi nih rel hna seh tiah, mi thinphanter ding in “Clickbait” caah ca a tialmi kan tam tuk. Mah pumpak in thei loin mah ruahnak a tialmi kan tam tuk. Kan Chin News pawl hi biatak deuh in ralrin in kan um ah cun a tha lai tih ka ruah. A tha mi thil, a hman mi thil le miphun cawisannak thawngpang tam loin mi kong ceihnak le mi thinphanter nak news pawl hi cu rak kan hrial piak deuh hram ko u tiah zaangfah kan nawl hna. Kha bantuk news kha “like le comment” zong pek lo i zuam hna usihlaw, an tial duh ve ti lai lo. Kan miphun kan dawt tak i kan miphun tthangcho tak seh ti kan duh le duh lo cu online chung ca kan thlahmi tete ah an lang ko hna. Kan tialmi tete hi thil tha lo asi ahcun a relmi nih kan miphun hi a hmete le a derte in kan i hmuh peng ko lai. Kan tialmi tete hi theih awk tlak le miphun a cawisantu an si ahcun, kanmah le kanmah zong a tthawn ttha deuh le Bawipa nih a umpi mi miphun kan si ti zong kan i hmuhnak ah a cang lai.\nA tu ka van ttialmi hi Chicago USCIS zungah voi 2 mi zulhnak hna in ka tonmi an si. A tu interview hna hi “Malaysia Fraud Scheme Cases” tiah auh asi. Min ai lomi le chuahni le nu le pa min ai lomi an tam ruangah asi. Interview tuahtupa hna he interview a dih hnu in bia kan i ruahmi le keimah lei in tulio thawngpang a lengmi biahalnak ka ngeihmi hna an si. A mah “permission” ka hal hnu ah ka tialmi asi. Mi pakhat ka zulhmi cu Shih-nay (immigration lawyer) a ngeimi asi i cu lawyer he cun fiang deuh tein thil sining kan hal tti.\nNews ah kan hmuh cio bantukin, a hmanmi cu\nMin, min sullam, chuahni, le nu le pa min\nMalaysia phanh ni, UN Card ngah ni\nAho nih dah Malaysia ah an in bawmh\nMalaysia ah interview an in tuah ning tete (office a umnak, nangmah na rak umnak)\nMi sin in “Identity” (min le case) na caw bal maw?\nAn bawmtu tangka na pe maw?\nMah bantuk kha biahalnak dang tete khin hal asi. A phimi nih cun, an mah le an si khawh le an theih tawk ning in an phit ko. Buainak taktak cu kan tong lo. Shih-nay a ngei lomi zong shih-nay i sawm taktak a hau tiah ka ruat lo.\nInterview tuahtupa he kan biaruah mi\nQ1. Hi bantuk interview tuah hi mi an thinphan dih. Cu pin ah a luancia mi kum 5-10 ta a si le, khua, nithla,le a cangmi thil hna ai chingchiah kho dih lomi an tampi lai. Cu pin ah, mah bantuk interview nihhin Kawlram le Malay i philh kan duhmi thil pawl kan mitthlam ah a chuah pi than dih lai.\nA: Aww asi ko. An i fiang khawh tawk lawng kan halmi hna a si ve ko. Kawlram i an rak tuarnak ko tete zong hi interview ah ka hal hna lo. A ruang cu Kawlram i an tuarnak kha an ruah than ahcun a tha lai lo kan ti ve. Cu ruangah Malaysia lio i a cangmi tete tam deuh kan hal hna.\n“Atu i kan hmuhmi hi cu, thlalang fiang lo chung i kan mui maw chialchual in kan hmuhmi bantuk khi a si, sihmanhsehlaw cu tikah cun hmaitonh tein kan hmuh lai. Atu i ka hngalhmi hi cu a cheuchum lawnglawng a si, sihmanhsehlaw cu tikah cun Pathian nih a ka hngalhnak a tlin bantukin ka hngalhnak zong a tling ve lai.” 1 Korin 13:12\nFor lyrics powerpoint, click here A Min Thiang Thangthat Uh\nA Min Thiang Thangthat Uh\n1. Kalvary tlang cung ka cuanh ah\nJesuh ka ca’h a thihnak hmun\nAn tuknak hma he kut samh in\nKa khamhtu thing cung ah an tar\nBlog, Laimi Caah, Open Letters\nMino Sunday lai asi cang le, mino upa hna meeting an thu. An mah le an mah an i zoh le hodah mino sunday ah caan hmang ding asi hnga ti sau ngai te an i ruah. Thawngtha chimtu zawn cu a lawng in an chiah, a ruang cu “Bible sianginn kaimi” hi caan tha pe ve hna usih an ti. An dihlak in an lungtlin bu tein an khrihfabu i Bible sianginn kaimi pakhat kha an thim. Bible sianginn kaimi mino te cu aa nuam tuk le a cauk vialte a van kau dih, a khup aa bil i Bawipa sinah lawmhnak bia a chim. Bible ca caang cu a zoh len i a hnu cem ah cun khrihfabu caah a siaherhmi tete hna kha a van i tial. Nu le pa le mino hna biatak tein riantuan tti khawhnak dingah mah hi thawngtha hi kan herh cem ko lai a ti. Mino Sunday ah cun a suit le a necktie aa hruk bal lomi te kha a nu nih a van pek i a chungkhar hna zong an i lawm tuk.\nPulpit cu a van phan le a tha a thir. A laiholh a chuak kho ti lo. A thin a phang. A holh a rang chin thluahmah. Upa hna nih cun an let-peih bu tein an zoh ko. Bible sianginn kaimi mino te cu mirang holh tete a van telh thluahmah cang. A note a zohnak ah ho he hmanh eye-contact a tuah kho ti lo. Bible sianginn a kai i a cawnmi vialte a van hman ko nain, mipi thinlung a laa kho lo. Mino caan hman ni asi tikah, caan le a sau tuk cang i mipi zong nih pumh dih in zei rawl kan ei lai ti lawng te an hngak cang. Nau fa tete aunak aw nih phunchimtu aw cu a van khuh thluahmah. Ka dih a hau pah cang a ti i rang ngai in minute 30 ah cun a chim duhmi a chim dih.\nPumh dih ah cun mino hna nih hman an thlak pi i na thawngtha chimmi a tha tuk an ti. Upa hna zong nih zeitluk in dah hmailei ah a biapit dang an chimh pah bu in a kut an tlaih.\nBible sianginn kaimi kan mino te cu inn ah a lawi i mah hi maw Bawipa riantuan asi ati i ai lawm ngai. Thawngtha a chimmi le a dangdang a tuah khawhmi kha a ruat i a lung cu a tling bak lo. A caan ngah than ning law cu hi bantuk tete hi kai remh bak lai ti ruahchannak te he a Bible le notes hmai te ah a thu. Zeitik ahdah thawngtha chim caan tete zong ka ngah than khawh te hnga ti aa ruahchan khawhmi caan cu a hmaikum Youth Sunday ni lawng khi asi. Mah hmanh cu an khrihfabu chung in Bible sianginn kaimi dang an um lo asi le, an mino Chairman a piangthar tuk i thawngtha chimnak caan a lak lo ah cun amah pek than te ding asi hnga.\nUpa hna bia an i ruahmi a nu nih a theihmi cu “tuchan mino hna hi laiholh zong an thiam ti lo. A chim cu an chim ve cio ko hna nain ngaih awk zong an tlak lo. Ti hin cun hmailei ah zei kan lawh te hnga kan thei lo” ti asi. A nu nih a hna tu ai phih i a fa ca tu ah thla a cam piak. A fa cu a lung rawk sual lai tiah zeihmanh a chim lo.\nKan khrihfabu cio ah hi bantuk tete hi Bible sianginn mi nih nan ton cio lai tiah ka zumh. Lai mino U.S. ah Bible sianginn a kaimi kan tam tluk in hman kan si lo caah, Pathian rian ah kan i pek khawh hnga tluk in kan i pe lo. Pathian riantuan zia le Pathian biachim zia kan thiam khawh hnga tluk in kan thiam fawn lo. Continue Reading…\nFree Guitar for fire\nVoikhat cu guitar ser a thiam tukmi pa pakhat nih mi sifak tukmi hna chungkhar kha bawmh a duh tuk hna caah, a tha tukmi guitar pakhat a pek hna. Hi guitar hi nan i chiah lai i ka sinah guitar tum nan cawng pah lai. Mah ti cun nan fanu maw nan fapa nih tangka kawl hna seh tiah a lak-ka in a pek hna. An chungkhar nih cun lawm tein an cohlan i guitar cu an inn ah an i chiah. Nain, voikhat cu an inn a kik tuk caah guitar cu meiphu to nak ding caah an khangh.\nLaksawng cu laksawng asi ko. “Free” in pek cu a si ko. Nain, Laksawng a petu nih aa ruahchanmi kha a cotu nih an tlinh lo tikah an nunnak caah hmual a ngei lo.\nFree, with our own purpose\nTuchan minung hna cu, laksawng timi cu a lak-ka in ngahmi asi caah kan duhnak paoh ah hman khawh asi tiah kan ruah. Mah bantuk za-lawnnak a um lo asi ah cun laksawng taktak asi lo kan ti. Lak-sawng in mi pakhat nih a kan pek ah cun a cotu nih a duhnak paoh ah a hmang awk asi ko ti hi vawlei mipi tampi nih an aupi mi asi.\nBianabia ah, wedding kan kal tikah mi tampi nih tangka in laksawng kan pek hna. A ruang cu an duhnak ah hmang hna seh kan ti. Tangka $100 kan tialmi chung ah “mah hi coffee dinnak lawng bak ah nan hmang lai” tiah tial usih law monu le mopa an i lawm tuk lem lai ka zum lo. Nain “Home Depot $100” gift card kan pek hna asi ah cun Home Depot bak lawngah hi laksawng hi hman khawh asi ti an theih. Pathian vel le dawtnak hi teh “tangka $100” bantukin duhnak paoh hman ding maw asi hnga? Asi lo le “Home Depot Gift Card $100” bantukin dah hmannak hmun theihter in pek kan si? Continue Reading…\nLyrics powerpoint – Ngaihthiam Ka Si\n[Ngeihthiam ka si, ka sual man vialte na cham\nLuatter ka si, thihnak na in\nNa ka tlanh ruangah\nThlarau ka chung a nung i\nThihnak in thawhter ka si cang] x2 Continue Reading…\nMirang Bible ca chungah cun “rebuke, reprove” ti’n Thlarau lei nun cawnpiaknak hi ai tial tawn. Mah biafang cu lai dictionary chung ah cun “mawhchiat” tiah leh asi. Thlarau lei than kan duh ah cun, “Rak ka mawhchiat tuah! Ka tlin lonak hi i hngal ning law, a tlingmi Pathian sinah bawmh hal tuah ning” tiah Pathian sin le thlarau hruaitu sin va kal i chim kan herh. A tling tuk in kan i hmuh ah cun kan sual tawn. A tling loin kan i hmuh lawngah kan than kho.\nKhrihfa ka rak si ka ahhin, ka zumhnak a rak der ning le ka ziazaa a tlin lo ning hi ka rak i hmuh. Thil pakhat te ka rak tuah mi cu, ka theihmi Khrihfa hruaitu hna le pastor hna sinah va kal in ka palhnak a um ah cun rak ka cawnpiak ulaw tiah ka ti hna. Aruang cu, ka Bawipa Jesuh bantuk in thianghlim tein nun ka rak duh. Kan sualnak le palhnak i hngalh lo ah cun, Bawipa sinah sual ngaihthiam hal le bawmh hal ding in thlacam ning zong kan thiam kho lo. Keimah ka mit ah a tling tuk in kai hmuh nain, Bible ca he kai tah tikah ka tlin lo ning kai hmuh. Bible ca chung ning in a ka tahtu dingah Thiang Thlarau bawmhnak le Thlarau lei in a upa deuhmi hna ruahnak tampi ka herh. Cu ruangah, cu bantuk mi hna cu hmailei thanchonak ding ah ruahchannak nganpi he ka rak fuh hna.\nKhrih Lawngah – Esther VH Sung & Elena Hniangtha Par\nDownload Powerpoint here: Khrih Lawngah\nUSCIS Interview Tuahtupa He Kan Biaruahnak - 35,856 views\nLai mino hna hi an Khrihfabu chung cio ah hmunhma an ngei maw? - 4,497 views\nKhrih Cu Ka Ca A Za (Hillsong Cover) || Dawt Len Zing - 3,244 views\n2017 Kumthar Caah Bibleca Zuh Ding Print Duhmi Caah - 2,759 views\nKhuaruahhar Vel Asi – Ah Thang - 2,164 views\nLaksawng Petu A Nawl Zulh Kan Herh - 2,055 views\nLai Mino Hna Nih Kan Nunremhnak Dingah Cawnpiak Hi Kan Hua Tuk Sual Maw? - 1,894 views\nVailamtah Ah (Hillsong Cover) || Esther VH Sung - 1,799 views\nNgeih Chiat Nak Tuarmi (Hillsong Cover) || Chicago Mino - 1,493 views\nKei Ka Luat Cang – Esther VH Sung & Homecoming - 1,270 views


Tlangpar In A Tlaknak Ruangah A Nunnak A Liam Mi Ya Chi Myint Myat Kong Ah A Donghnak Bik Siizung Lei Result – Chin 11 News\nTlangpar In A Tlaknak Ruangah A Nunnak A Liam Mi Ya Chi Myint Myat Kong Ah A Donghnak Bik Siizung Lei Result\nKayin pyine, Ba-Aan myohne ah a um mi Zwe Kpin Tlang cung ah June 25 ah khan a rak tlau mi University kai lio Mah Ya Chi Myint Myat cu June 27 ah khan Drone hmang in a ruak cu rak hmun a si cang. Mah Ya Chi Myait Myat thih nak kong nih mi tampi an ngaih a chiat ter hna.\nMah Ya Chi Myait Myat a ruak in an char hnu ah siizung lei nih felfai tein check-up an tuah i result an hmuh mi cu mipi theih ding in thawngthanh nak an tuah cawlh ve. Siizung lei nih thawngthanh nak an tuah mi cu “Mah Ya Chi Myaint Myat hi tlangpar in a tlak nak ruang ah a thluak chung ah thisen a rak lut dih, a ke ruh vialte an kiak dih, cun tlangpar a sannak hmun in a rak tlak caah a chungril zong an rawk dih hna caah a nunnak a rak liam hi a si” tiah siizung lei thawngthanh ning cu a si.\nCun Mah Ya Chi Myaint Myat hi a pum cung ah felfai tein check up kan tuah dih mi a si, mitha lo tleihhrem nak ruang ah rak thah hrimhrim mi cu a si lo, tlangpar in a tlaknak ruang ah a thih hi a si ko caah case zong zeihmanh tuah a herh mi a um lai lo tiah thawngthanh nak an tuah.\nSiizung lei nih felfai tein thawngthanh nak kan tuah cang bantuk in Mah Ya Chi Myaint Myat case cu lunghrinh mi le nehzulh hau ti lo ding in donghter zong a si cang tiah an langhter chih.


***Vakok.Lian***: EBB BAIBAL lEHNAK - IV\nEBB BAIBAL lEHNAK - IV\nBiahalnak: Mithi mi hna an thlarau khi an thih lecangka in khawika dah a kal, Hell/ Vanram a kai colh maw, asi lo ah thlan hmun ah dah aum?\nBialehnak: Protestant Khrihfabu kan zumhnak ahcun mithi hna an thlarau cu an thih le cangka in dinhnak hmun (Paradise) timi ah an i din chung ti in kan zumh. Paradise timi cu Abraham a umnak kha asi i vancung timi he a sullam aa khat pah ko nain vancung ngaingai asi rih lo tiah kan zumh. Cucu minung lei kap hmuh ning le zumh ning asi. Mirum pa le Lazaruh tuanbia (Luke 16:19-31) ahkhan mirum pa cu hell chungah a tla tiah a ti hi Lazaruh cu vancungmi nih Abraham pawng ah an zuanpi tiah a ti. Hi tuanbia ah Abraham umnak hmun kha Paradise asi tiah Bible thiam pawl nih an chim. Cun vancung khua ngaingai hi minung nih an phan rih lo ti a fiannak cu Bawi Jesuh hrimhrim nih John 3: 13 chungah "Vancung i a rung tummi mi fapa dah ti lo cu a hohmanh vancung i a kaimi an um bal lo" tiah a ti. Na biahalmi kan leh cang rua tiah ka ruah.\nBiahalnak-2: Zu din hi a sual na ti maw? Cun kuak le khainii hi teh zeitin dah na hmuh ning a sual maw? Zu le kuak le khaini kong he pehtlaih in vei tampi Laimi sin ah cawnpiaknak le bialehnak ka ngei bal cang. Laitlang lei Bible conference te hna zong ah vei tampi ka chim cang. Zu le Kuak le Khaini hi Bible ca nih va zu ko uh, va ding ko uh tiah kan forh hmanh seh law pumsa ngandamnak (physical Health) lei kap in kan zoh tikah hi thil hna hi cu ngandamnak ah a bom lo mi le zawtnak a chuahter tu ansi ti kha mi vialte nih kan theihmi asi. Kuak zuk hna hi cu vulei cung pumpaluk nih an khamh thluahmah cangmi asi. Vanlawng dinhnak (airport) hna hmanh ah kuak zuk ahcun in khan dang te kal hnu ah zuk khawh asi. Kuazuknak nih cuap cancer le a dangdang zawtnak a phunphun, khuhhring zawtnak te hna tiang a chuahter. Zu dinnak timi zong hi a phunphun in a um. Laimi nih zu kan timi cu zureu, zupu, zufa, zu hui tibantuk fongvei le facang in tuahmi zu pawl ansi. Cun nitlak lei zu timi ah, Beer, Whisky, Rum, le Wine ti bantuk zong hi zu phun ah annih tel dih ko. Zei thil poah hi a hman kan thiam ahcun sitha an si kho ve ko nain a hman kan thiam lo ahcun rawhnak le thihnak zawtnak ansi ton. Laimi cu zu hi nuamhnak caah kan din ruang ah zu kan din tikah i sik i velh le i tuk i den kan hmang. Aukhuan le buaibai zong kan hmang chih. Cu ruang ah Siangbawi te chan hi zu hi Laimi thanchonak a dawntu bik pakhat ah an hmuh ruangah zudin hi an rak khamhmi asi. Cu ruang ah Khrihfa si hnu ah zu a dingmi cu Khrihfa in an rak phuah than ton hna.. Bible ca ahhin zu ding hlah ti zong a um i zu va ri hlah ti zong a um ve ko (Efesa 5:18, Phungthlukbia 23:31). Zu din le zu rit nih minung caah rawhralhnak, zawtnak le thathnemlonak tampi kha a chuahter caah Bible nih i sum ding le din lo ding ah forh aa zuammi asi. Zu a dingmi kan si ahcun zei bantuk tinhnak in dah zu hi ka din ti kha fakpi in ruat hmasa uh sih, nuamhnak caah fangfang ah zu a dingmi kansi ahcun a rannak in kan ngol a herh. Cu lo ahcun kan nunnak a hrawktu kan ral nganbik asi lai. Khrihfa ram thenkhat, tahchunhnak ah, Germany ram te hna ahcun misur hang (wine) din hi an nunphung pakhat asi i cu caah Khrihfa an si hnu zong ah wine cu an din peng ko.\nCu bantuk in Beer din zonghi Japan miphun hna caah an nunphung asi va caah Khrihfa an can hnu zong ah Japan Khrihfa nih beer an ding ko. Asinain Pathian tihzahnak le sikan ning tein hman thiam kha annih zuam. A thangchomi ram poah ahcun zu rit lio le zu din lio ah motorcar an mawng bak lo. Tuzan cu zu kan din caah motor ka mawng lai lo tiah zumhtlakte in an chim. Kannih Laimi cu kha bantuk kha kansi lo, zu kan din ah kan puarhrang, mizei kan rel lo, aukhuan le buak kan hmang. Tlawmpal te kan dinmi hmanh khi tampi a dingkho mi bantuk in kan ri kho. Zu din ruang ah vule cung ah a chan a saumi kan hmu rih hna lo. Keimah thirual zu a dingmi a nungmi an um ti lo, an thi tuan dih ko. Zu ding innchungkhar a rummi ka thei bal fon hna lo. Zu din cu sifahnak phurhtu asi. Cathiam lo zu din le cathiam zu din aa dang rih. Cathiam lo zu din cu an rau lo, an rawk colh. Cathiam le mifim zu din cu ngandamnak caah an hman. Mah chungkhar ah siseh, innpa chakthlang siseh, midang siseh harnak an pe lo, an buai lo. Cu caah na biahalnak a phi cu, zu din le kuatzuk cu Bible lei he, ngandamnak lei he kap hnih in khapmi thil asi.\nPosted by L.VanBlian_blogpost.com at 1:05 PM\nP.Cung Lian Thawng Le Laump4 I Tonnak


LAI CHANG HE CHRISTMAS HMANNAK Christmas Chang Aa Thawhkehnak By Rev. Dr. Lal Pek Lian – Hakha Cherry\nKan Siangbawi Dr. East nih a tial tiah Dr. Lian Hmung Sakhong nih an kan chimh chinmi cu “Carson Siangbawinu (Laura) nih Christmas caan ahhin kannih American mi nih cun cake (Changreu thlum phunkhat) kan ei tawn, Hakha ah Christmas kan tuah ve hna lai a rak ti. Cu lio ah Saya Sia Khaw hi Sakta ah cachimtu saya a si I, bawinu, kannih zong “Lai Chang” te in Christmas kan tuah ve ko lai,” tiah a rak ti an ti.\nKan laic hang tein Christmas puai cu an rak lawmh ve I, nihin ni tiang Christmas caan ah chang kan den, kan chuan, a thlep tete in ngakchia nih fawite in kan I ken khawh Ruava/zawlrit tiah kana uh, kan I vahpi khaawhnak lai an kan tuah piak. Chang hmanh ah a phunphun in kan nule nih an kan den piak; be chang, chang-kar, banhla chang, changpi, voksa he cawh in funchihmi chang, mumte chang, fatun chang, chihmui le Lai chiti toihmi chang, tbt, an si. Bancang hnahcang hna in funmi a si caah a haw te zong a thaw. Khuate lei ahcun fu an kan dangh chih, serthlum asiloah theithu a ngeimi khua ahcun a nuam chinchin. BYF nungak tlangval nih kan nule an chuan awk chang cu an den piak tawn hna. Hawikomh nak zong a tha.\nKan Lai nunphung nih a rak ngeih ciami chang nih Christmas, Kumthar, Thawhthan, le Thlaithar an thuamh tik ah cun aa dawh tukmi Chin Chang Recipe a chuak kho ve.\nA biapi a si mi cu kan caah a thawbik, a tha bik mi he Christmas kan tuah mi hi a si. Laksawng kan I pe I nun kan I hrawm mi hi a si. Tukum Christmas zong hi kan chang denmi kha Paletwa lei kan unau ralzaam in a thin a phang I ei-awk a ngei lomi hna kan hrawmh ve hna lai. Laura siangbawinu le Saya Sia Khaw nih Lai chang in Christmas an rak tuahmi kha nihin Covid-19 pulrai le ral nih a kan den lio caan ah chang phun khatkhat tal in nunnak le siaherhnak hrawm kho ve ding in kan I tim cio hna lai.\nKan mino le nubu nih kan Khrihfabu innkio ah changtlep khat cio nan kan zamh khawh mi cung zongah kan I lawm tuk. Chungkhar in siseh, pumpak in siseh, chang kan ei lai ah kum 100 leng a si cangmi Lai Chang tuanbia te kha kan chim cio hna lai. Hi kokek kan chang tuanbia pakhat a um rih mi Changza tuanbia te zong kan faale kan chimh hna lai. Changza timi cu tho/hlukhla puai lio ah mithi an hunh mi hna chang a si I lehmah pakhat tia tete in den chang kha, 100 in an tuah I an hunh mi hna a si; cun ngakhcia kha an ei ter tawn hna. Changza a ngeimi kan si zong kha philh hna hlah usih.\nCrd. Fidi Cazual IBC


Zelenskyy Nih Ukraine Mipi A Forh - News and Media\nRussia ralkap hna nih Kiev khuapi an kirtak hnu in Ukraime nichuahlei le thlaklei cu biatak tein a vun kah hoi ṭhan caah Ukraine President Volodymyr Zelenskyy nih cun Ukraine ralkap le mipi hna cu Russia ral doh ding i timhcia tein um ding in a forhfial hna.\nRussia ral a lianh chin lengmang lio ah Zelenskyy nih cun ramleng bawmhnak zong biatak tein a kawl cuahmah ve i, UK zong nih nai ah bawmhnak zeimawzat a pek. A ra lai mi zarh ah hin Russia nih biatak tein Ukraine cu a nam ṭhan lai, tiah biachokvai a leng i Ukraine mizapi cu timhcia tein um ding in Zelenskyy nih a cah colh hna.\nNizan April 11 ah khan Austria Chancellor Karl Nehammer nih cun, February 24 i Russia nih Ukraine a tuk hnu a voikhatnak ah, President Putin cu Moscow ah a va ton. Russia nih Ukraine tuk hnu ah Ukraine mipi nuai 11 leng cu umnak ngei lo in hmun kip ah an zaam hna i, civil mi nunnak tam tuk a liam cang. Crd – TCP\nRalkap Nih Mino 3 An Tlaihnak Kong


Suu Kyi US ram a tlawng lai!\nFriday, Feb 12th\tLast update07:50:46 PM GMT\nTaiwan Lihnin Ah A Thimi 94 An Phan, Zuunngaih Tahnak An Tua...\nSyria Ral Nih Vawleicung Ralpi A Thawhter Khawh: Russia PM\nKawl President Nih Ruahlopi In U.S. I Meting Kai Ding Ai Lee...\nSuu Kyi US ram a tlawng lai!\tTuesday, 17 July 2012 22:15\tby/ Salai Tha Hei\tNLD hruaitu Daw Aung San Suu Kyi cu aralaimi September thla chungah US ram ah a kal lai i Atlantic Council bu nih an pekmi Global Citizen Award laksawng a la lai.\nHi laksawng peknak cu September 21 ah New York khua ah tuah asi lai i, Daw Aung San Suu Kyi a rak ralai tiah US hrambunh Atlantic Council bu Internet cahmai cungah an tial.\nDemocracy le nuhrin covo hmuhnak caah biatak tein rian a tuannak, zalonnak le minung huham, ruamra le man ngeihnak ca i ramzakip hmelchunhmi a sinak caah Daw Aung San Su Kyi laksawng kan pek hi a si tiah Atlantic Council nih thawngthanhnak an tuahmi chungah an langhter.\nDaw Aung San Suu Kyi he tiin Nobel laksawng a rak hmumi US ramleng Vuanci hlun Hinnary Kit JudSon, UNHCR lei bawi Ms Sadako Okgata, US Music lei thiamsang in miharsa a bawmchanmi Que Si zong an sawm chih hna i, New York khua ah lawmhpinak ngeih dingin an timhpiak hna.\nDaw Aung San Suu Kyi nih US kalnak kong he pehtlai in zeihmanh chimphuannak a tuah rih lo tiah theih a si. Ch:DVB


Tilian Ruangah Minung 9 An Thi Cang, Mipi Sing 6 Nunphung Buai! - News and Media\nIndia ram Assam state cu monsoon(ṭhalruah) ruahsur nih ti a lianhter caah minung sing 6 hrawng nunphung a buai cang i( hartong), minung 9 nunnak tiang a liam cang, tiah India ram media hna nih an thanh. NDTV nih a phuan ning ah cun Assam state chung district(pengkulh) 27 ah cun tilian ruangah buainak/ harnak a tong lio. Minung 48,000 leng cu relief camp 248 ah ṭhial an si cang.\nHojai le Cachar district hna cu tilian a tuar faak khun mi an si i, minung singkhat leng nun phung a buai lio. Hojai district ah tilian nih a hreen mi thong leng cu Indian Army bawmhnak in an va thiarchuah hna. Dima Hasao district cu hmundang he pehtlaih khawh loin ni 5 chung a um cang. Ruahti tamtuk a tlak caah tlanglawng lam le motor lampi hna an cim, Assam ram pawngkam Tripura, Manipur le Mizoram pehtlaihnak hna cu an rawk, tiah theih a si.\nA luancia nithum in khan Assam, Meghalaya le Arunachal hna ah cun faak ngai in ruah a sur i, Guwahati khuacaan thanhnak nih cun a ralai mi ni 4 chung tiang ruah a sur kho rih, tiah a thanh. India Union Home Minister nih Assam cu a si khawh chung in bawmh a timh, tiah Assam state chief minister Himanta Biswan Sharma nih a chim. Cupinah Assam cozah nih tilian ruangah nunnak a liam mi chungkhar hna sinah India sing 4(₹4,00,000) cio a pek lai, tiah a thanh. Credit – TCP\nMizoram Ralzam Minung 48 Hna Nih Thi An Hlut


Mi tampi kan kut chung i nga le changreu hna hi kanmah pawkhimnak ding ca i rawll menmen asi ko nain, Jesuh kut chung i changreu hlum nga le nga pahnih nih mi thawngnga caah pawkhimnak a chuahpi. Aho kut chungah dah a um tihi a biapi ko.\nLettama pakhat kut chung i a ummi thirkhenh pa 2 nih inn pakhat hmanh asa kho lo. Jesuh Khrih kut chung/cung i aa khen chihmi thirkhenh paa 2 cu vawlei cung misual vialte caah Khamhnak asi. Aho kut chungah dah a um ti kha a biapi.\nKan nunnak, kan sining, kan zeizong vialte hiteh aho kut ah dah kan chiah timi hi abiapi ko. Kan chiatnak, kan thatnak, kan i lawmhnak, kaan ngaihchiatnak, kan teinak, kan tlamtlin rihlonak, kan lungretheihnak, kan hnangamnak, kan thawnnak, kan zonzainak, kan lungtlinnak, ka diriam thiam lonak, KAN SINING VIALTE hi Zeizong vialte a ser i an cungah nawl a ngeimi a liannganmi Pathian khut chungah lungthiang tein zumhnak he chiah ding asi. Zei ruangah ti ahcun thil zeipauh hi Aho Kut Chungah Dah A Um tihi a biapi. Kan Nunnak hi aho kut chungah dah a um tihi a biapi tuk hringhran.\nNa nunnak kha Bawipa pe tuah, amah kha i bochan law amah nih an bawmh lai. Salm 37:5\nPathian nih cun nan herh leng tiangin an pek khawh ko hna, cucaah nanmah ca i nan herhmi caah khan nan i zat tiangin nan ngei zungzal ko lai i thil ṭha tuah nan duhmi ca i nan herhmi caah khan a zat leng tiang hmanh nan ngei ko lai. 2 Korin 9:8\nBawipa na Pathian cu na lungthin dihlak le na ruahnak dihlak le na nunnak dihlak in na dawt lai,’ ti hi a ngan bik le a biapi bik nawlbia cu a si. Matthai 22:37\nPathian Kut Chungah Ka Um\nKa Khamtu Bawi a ka hruaitu he cun\nThil zeihmanh ka cung tlung seh ka him ko\nThlichia le ruahpi in a ka Khamh lai\nAmah kut chungah ka um.\n( Amah kut chung ah ka um )2\n2. A dawtnak tang cungah a ka pom i\nDaihnak bia kha a aw nih a ka chimh\nPathian nih a ka ven ca’h ka him ko\n3. Amah nih ka nunnak a ven caah\nZeihmanh nih an kan then kho bal lai lo\nAmah nih a ka huhphenh lai ka hngalh


CHRO nih UN Human Rights Lutlai Comissioner Tonbiaruahnak An Ngeih – THE CHINLAND POST\n2022 January 28 — United Nations nih ram 47 chungtel in a dirh mi Human Rights Council ah lutlaitu a tuan lio mi High Comissioner Michelle Bachelet nih Ramkomh Kawlram kongkau he pehtlai in Chin Human Rights Organization (CHRO) le Kawlram nuhrin covo bu paruk nih 2022 January 27 ah ‘Zoom Conference’ in tonbiaruahnak a ngeih hna tiah kan theih.\nHi tonbiaruahnak cu Office of the United Nation High Comissioner for Human Rights (OHCHR) lutlai Comissiner Michelle Bachelet nih ram 47 he Kawlram kong biaruahnak a ngeih hlan ah Kawlram kong fian deuh in a chim khawh nakding le UN nih Kawlram kongkau ah faak deuh in hmai a nor khawh nak caah a si.\nTonnak ah aa tel mi CHRO in Program Director pakhat Salai Mang Hre Lian nih, “Human Rights Council he Kawlram kong ceihmainak kan ngeih hlan paoh ah Kawlram mi pumpak in ton khawh hi kan zuam lengmang cang hna lai. Tuah khawhnak “Mandate” ka ngeih mi chung in Kawlram kong tawlrel khawhnak kaa zuam lai. A bik in Asia ram in Japan le Korea le ASEAN ram nih Kawlram kong faak deuh in an i zuam i, NUG zong cozah sinak in an pom khawh ding hi a bik in kaa zuam lai,” tiin a kan chimh tiah a chim.\n“Amah sin ah Kawlram in minung 7 nih biachimhnak kan ngei. Minung pakhat nih mins 5 lawng chimnak caan an kan pek. Amah Mandate tang ah a ummi Independent Investigation Mechanism for Myanmar (IIMM) sin ah CHRO nih Kawl ralkap nih nuhrin covo an buarnak le konglam vialte cu kan kuat cia dih. Cu pawl cu thate in ka zoh dih in Kawl ralkap nih an buarmi le an sualnak vialte tuanvo (accountable) an laknak ah faakpi in kan i zuam lai a ti,” tiah Salai Mang Hre Lian nih a peh.\nCHRO nih Chin miphun kongkau ah nuhrin covo burnak he pehtlai in, UN nih Ramkomh Kawlram kong ah tlangtlatu, ngiathlaitu a sermi phu FFM, IIMM tbk. le a dang UN zung pawl UNHCR telh in caanhman tein pehtlaihnak ngeih in, miphun kong ah chimrelnak an ngeih lengmang tawnmi a si. #\nA tanglei ah, Salai Mang Hre Lian nih CHRO aiawh in chimmi Mirangca in rel khawh a si:\nPrevious Kahdohnak thawng: Miphun ralkap 2 nih nunak an pek, Kawl ralkap 38 thah le 49 hliamh an si\nNext Bungzung khua inn 180 leng nih an zaam tak\n1 thought on “CHRO nih UN Human Rights Lutlai Comissioner Tonbiaruahnak An Ngeih”\nPingback: CHRO nih UN Human Rights Lutlai Comissioner Tonbiaruahnak An Ngeih


Jesuh Khrih nih zeitindah a chim? | Radio Veritas Asia\nJesuh Khrih nih zeitindah a chim?\nSualthlahpiak khawhnak nawl ngeihnak\nMidang sualnak kha na ngaihthiam ahcun cu a sualnak cu thlahpiak a si lai, cu mipa sualnak kha na `em a si ahcun van ah a sualnak kha `em a si ve lai a ti. Mt. 16:19 "Cun vanpennak tawh hna cu kan pek lai i vawlei ah na hrenh kanhmi paoh cu van zongah hrenhkanh an si ve lai i, vawlei ah na hun piak mi hna paoh cu van zongah hunpiak an si ve lai." tiah a ti. Hi bia hi Peter kha hruaitu sinak a khinh lio ah Jesuh nih a chimh mi a si. A hnu zeitik hmanh ah hi bia hi a chim ti lo. Hihi a nganbik mi nawlngeihnak (aanaa) a pekmi a si. Peter chimlo, midang aho hmanh a rak pe hna lo i a pe ti hna lai lo. Peter pakhat lawnglawng a pek.\nHi nawlngeihnak cu amah (Jesuh) a thawh`han hnu ah voikhat a chim `han. Johan 20:23 ah, Ahohmanh an sualnak nan ngaih thiam hna ahcun ngaihthiam an si i ahohmanh an sualnak nan ngaih thiam hna lo ahcun, ngaihthiam lo an si ve ko," tiah a zultu hna sinah a chimh hna ti kan hmuh. Cucaah Jesuh Khrih a thih hlan ah Peter pakhat lawng nawl ngeihnak a pek i thihnak in a thawh`han hnu ah zultu an dihlak kha nawl a pek hna. Aa thleidannak cu voikhatnak Peter sin nawl a pek lio ah "Nanmah" ti mi biafang aa tel lo i, a hnu Jn. 20:23 ahcun, "Nanmah" timi biafang a hman caah zultu an dihlak kha nawlngeihnak a pek hna ti a fiang. Cucaah Bible kan rel tikah rel sawhsawh si lo in theihthiam, hngalhthiam le ruahchih in rel a herh. Zultu Pahlei khat i nawl ngeihnak (aanaa) cu Peter sin in a ra mi a si lo, Pathian sinin dairek in a ra mi a si, ti kha thei u sih.\nLamkaltu 10:43 ah, "Amah thawngin amah a zummi paohpaoh cu sual ngaihthiamnak an hmuh lai tiah prophet vialte hna nih amah kong kha tette an rak khan," tiah a ti. Sual ngeihthiamnak an hmuh tiah a `ial ... zeicah? Misual an si, sualnak an ngeih caah a si. Zeicah sualnak cu an tuah? Zeicah an sual? Zulhawk phung(upadi) kha zulh lo in an buar caah an palh, an sualnak cu a si.\nAsi ahcun zulhawk phung cu khoika in dah a rat kun; Lamkaltu 16:4 "Cun khua tampi palpah in an kal tikah, zultu hna le Jerusalem i a um mi upa hna nih zulhawk ah an chiahmi biakhinh nak kha zulhawk in an thanh pah lengmang hna, tiah zumtu Khrihfa hna caah zulhawk phung (Sikaan upadi) an serpiak timi hmuh khawh a si. Hihi keimah nih ka chimmi a si lo, Bible thiang nih a chimmi a si.\nZulhawk phung serpiak a si mi kha zulh lo, an buar ahcun zeidah a cang lai, sual a si lai, sualphawl a si lai a sual ahcun sual ngaihthiamnak a hal lai. Zumtu pakhat a simi nih sual luatnak vel covo a ngei. Hihi Bupi nih pakhat nak ah a sermi zulhphung (sikaan upadi) a si. Asi ah, Khrihfa Bupi nih hi bantuk zulhphung (sikaan upadi) kha sernak nawl a ngei maw? tiah biahal awk a um `han. Angei ko. Aho nih dah an chimh? Bible nih a kan chimh. Zeicahtiah Khrihfa Bupi nih `uannak nawl a ngei. Cucaah nawlngeihnak (aanaa) le `uan (tuah)nak nawl timi hi hngalhter kan duh hna.\nHebrew 13:17 ah Khrihfa bu (Bupi) hruaitu nawlngaih awk a kan fialnak kha fiang te in kan hmuh. "An hruaitu hna kha an nawl ngai hna u law, an tangah i dor u. Zeitintiah nan kong a chimtu le nan nunnak a kilvengtu an si. Cucaah nan ca `hathnemhnak a ngeimi an sinak hnga ngaihchia lo te in le lunglawm bu tein `uanter ko hna uh," tiah a ti caah, hruaitu hna an nawlngaih awk kha a bik in a kan fialmi cu a si.\nMirumpa nih a ei bangmi rawl `il`awt kha Lazaru eiter lo in uico a pek. Cun, mirum pa nih, hell ah a um tikah Abraham sinah a nawl, Lazaruh (vancung ah a um cang) kha hei ka thlahpiak law, a taangrih mi a nau le Pahnga hna sinah hi nganfahnak (Hell) hmun i an rat sual venak hnga lo hi kong hi tette va khang seh," tiah a ti. Abraham nih Moses le profet an ngei ko hna. Annih nih an bia kha va ngai ko hna seh tiah a ti. Pathian nih a thlahmi an um. Vawlei cungah hin Khrihfabu(Bupi) a um. Bupi nawlngaih awk a kan fial. Khrihfabu nawl a ngai lo mi cu dantat awk a si. 2Korin 10:6 ah "Cun nan nawl ngaihnak kha a tlam a tlin tikah, nawl ngaih lonak vialte dantat ding cu timh cia dih a si cang," ti kan hmuh. Cucaah dan peknak nawl le tuah piaknak nawl a pek. Khrihfabu(Bupi) kong a hngal rih lo mi sinah fiangfai tein hngalhter kan duh hna. ~ihnung deuhmi cu Mathai 18:17 ah, "Cun an bia kha a ngai duh lo ahcun Khrihfabu ah va chim. Cun Khrihfabu bia hmanh kha a ngaih lo ahcun Gentile le ngun khuai khawl tu hna bantuk in va zoh ko hna" tiah a ti. Cucaah Khrihfabu nawl a ngai lo mi cu va `hawl a ti.\nPakhatnak ah dan a tat, Pahnihnak ah dawi le `hawlnak nawl a ngei. ~hawl le dawi a ingmi pakhat na thei maw? Martin Luthar a si.\nNawlngeihnak(aanaa) hi Khrihfabu(Bupi) ah a um. Mi nih serchom mi a si lo. Bible ning in a um mi a si.\nTitas 3:10 ah "~hencheu nak a chuahpi tu cu voikhat, voihnih tiang chim hrin law, cu hnu ahcun chuah ko," tiah a ti mi kan hmuh rih.\nJesuh Khrih nih Khrihfabu kha a rak sak. Nihin ah bu `hencheu zeitluk in dah an tam cang. Hihi zeiruang ah dah a si hnga? Na ruat bal maw? Nawl an ngai lo. zulh phung an buar caah a si. Khrih cawnpiaknak bia hmaan kha an ralchanh caah a si. Khrihfabu chungin lengah an chuak. Ahmaan mi chim phuan awk kha an tlolh.\nBupi(Khrihfabu) kong le phungchim Saya deu hna kong Bible ah zeitindah a um ti zoh tuah u sih. Minung lungduh ngai dingin phungchimtu saya an um maw? An um tuk. Hmailei zongah an um rih lai caah kum2000 pinlei ahcun phungchim saya zeitluk in dah an tam te lai, an tam liangluang ko. Cu tam liangluang phungchim saya hna hnu an zul te lai, tiah Bible nih hlan kan in a rak chim cang. A luancia kum2000 lio te in Paul cu a thin a rak phang cang. 2Timote 4:2-4 ah Paul nih, "Abia kha phuang ko! Caan rem ah siseh, caan remlo zongah siseh timhcia in um zungzal. Lungsaunak le cawnpiak nak he an palhnak kha hmuhsak hna; sii hna law forhfial hna, zeicatiah annih nih cawnpiaknak hmaanmi kha celh ti loin cawnpiak nak thar kha theih an duh lengmang caah anmah duh ningin a chimtu cawnpiaktu hna kha anmah caah an i pumh hna lai caan kha a ra lai. Cun an hna kha biatak ngaihnak in an mer lai i tuanbia tu kha an ngai hna lai." tiah Timote sinah ca a kuatmi kha fiang tein kan hmuh. Minung cu biatak kha ngai duh lo in mah duhnak kha an zulh lai i an theih duhmi bia lawng a chimtu saya an kawlnak caan a phan te lai. Annih cu biatak kha ngai duh lo in tuanbia lawng kha an ngai te lai, a ti.\nTuchan phungchim saya tampi nih zeidah an chim. Tlangbawi(siangbawi) sinah sual ngaihthiamnak (sual i thlah) a hau lo. Tlangbawi hna cu minung pei an si ko cu, an timi nan theih bal cio ko lai. Nannih zong nan hna a thak cang (nan celh ti lo) tikah, a si khe ko. Tlangbawi sinah sualnak va phuan cu a herh theng maw, tiah lung aw`awm in nan um cang. Lunghrinhnak an ngei cang lai. Cu ruangah saya tampi hnu va zul hlah uh, tiah Bible nih a khamh mi a si. Ramleng phan kan fale tampi nih an hna a thak cang caah an celh ti lo i Saya (Pastor) tampi hnu an zulh cang.\nCuti a si ahcun, Saya tampi hna cu zei bantuk dah an si hnga, Pathian nih a thlah mi maw, thlah lo mi? Keimah nih ka thlah mi a si lo, Jeremiah 29:23 ah, "Amah nih mihrut bantuk in thil an tuah caah hi `hatlonak hi an cungah a tlung lai, mi nupi cung sualnak an tuah i ka min in lih an chim. Mah hihi Bawipa duhnak he aa ralchanh mi a si, keimah hi a theitu le a hngalh pi tu ka si," tiah Bawipa nih a ti. Keimah nih ka thlahmi hna an si lo caah biatak kha an chim lo i Pathian kha an ralchanh tiah a ti. Saya tampi nih a fawi te in an chim cio, cu a si caah cu bantuk saya hna zumh lo dingin Bible nih fiang tein a kan chimh. Cunak in fiangdeuh in a kan chimh rih mi cu; cu bantuk saya(pastor) tampi hna cu zeicahdah saya(pastor) an `uan ti kha Bible zoh rih u sih. Rom 16:17-18 "U le nau hna, `hencheunak a chuahpi tu hna le nan rak cawn cangmi cawnpiaknak he ralchanh in tluk rilhnak a chuahpi tu hna kha i chingchiah hna u law, va hrial hna u," tiah kan forh hna. Zeicatiah cu bantuk mi hna cu kan Bawipa Jesuh Khrih rian a `uanmi an si lo, anmah le an paw caah rian a `uanmi an si. Pathian duhning in an tuah lo, anmah duhning in an pawcawmnak caah an chim. Nawlngeihnak (aanaa) an ngei lo. A sual a palhmi `hawlnak, dantat khawhnak nawl chinchin cu van ah a um. ~hawl le dantat cu chim hlah minung (member) pakhat a zor ahcun tangka pharkhat a zor lai ti an phang tuk. Khrihfa chungtel Pahra zor hna sehlaw tangka zeizat dah a zor lai?\nBible cathiang timi hi Bawi Jesuh Khrih a chuah ka in a thih tiang ningcang te in an `ialmi a si lo. Mithiang Mathai nih amah aa cinkenmi a laak i a `ial. Adang pakhat a vun theih `han tikah a `ial `han. Cucaah pakhat le pakhat aa pehnak a um lo. Cuticun Bible ca a rak cang. Bible kan rel tikah i ralrin ngai a herh. A biafang kha theih a herh bantuk in, a minung hna (y&dowf) hi a ho te dah an si timi zong theih a herh i cu lio thil sining tuanbia (ordkif;) zong theih a herh rih. Zeicatiah Pathian nih a chim a cawnpiak tikah a fawimi zong a chim, fawilo har lo zong a chim i a harmi he a har lo mi he a chim. Saya tampi bantuk in a cawnpiak ko.\nAfawi bikmi cawnpiaknak cu zeidah a si? Zumhnak thawng`ha a si. Cucu zeihmanh a thei rih lo mi, khuachia a bia mi, lawki mi hna kha a cawnpiak hna. Annih cu Khrih a zummi hna an si rih lo. Mah hna hi, "Ka sa a ei i ka thi a ding lo mi cu vancung pennak an co lai lo," timi va cawnpiak awk an `ha rih lo ti kha a hngalh. Cuticun phung va chimh va cawnpiak colh hna sehlaw zeidah a lawh hnga? An zaamtak dih lai a si lo mei. Cucaah "Keimah kha ka zumh uh, tipilnak ing uh, vancung ram nan co lai," tiah a cawnpiak hna. Nga Pumhnih le Changreu tlangnga in mi thongnga rawl a dangh hna i, cu Nga le Changreu an ei ni thawkin zumtu an rak tam deuh. A fiangtuk mi cu Nga le Changreu an ei duh caah a si.\nBawipa nih Kumthum chung phung a chim tikah hmasa a chimmi le a hnubik a chimmi aa khat ti lo. Afawi mi in a har deuh mi lei ah duhsah in a chim. Saya tampi bantuk in a fawimi lawng a chim lo. Ahnu bik lei sangah zeidah a chim? Ngakchia bantuk in nan nun nan i thlen lo ahcun vancung pennak nan co lai lo, ka thi a ding i ka sa a ei lo mi cu vancung ram an phan lai lo, a ti. A hartak cang. Cucaah Bible kan rel tikah kan i ralrin awk a si. Zeitik caan, khoika hmun, a ho te sinah a chim timi theih a hau. Mipa pakhat nih a `hami saya zungzal nunnak co awkah zeidah ka tuah lai? Biakinn ah kaa pum peng, sikaan (zulhphung) ka zulh (tuah) dih, thil`ha lawng ka tuah caah vancung pennak ro na co lai, timi a phi (bia lehnak) kha aa ruah chan. Jesuh nih cu cu a theih, zeitindah a leh kha? A har tuk, kei nih cun ka tuah kho lai lo, Nannih zong nan tuah khawh lai ti ka zum lo. A har tuk cang.\nCucaah Bible nih a tling cikcek a timi cu, a fawimi zong, a harmi zong, fawi lo harlo zong aa tel dih caah a dihlak in laak awk a si. Hihi cu zulh awk a har tuk tiah a fawimi lawng i laak hlah uh. Saya (Pastor) tampi nih an duhmi lawng an lak i an chim, an cawnpiak. Nihin Pathian a thei a zum rih lo mi sinah phungchim kan i timh tikah zei in dah kan thawk lai? A har mi in maw, a fawi mi in dah?


Direct In Bawmh Khawhmi Phu Cu Direct In Bawmh Ah A Him Bik - News and Media\nDirect in bawmh khawhmi phu cu direct in bawmh ah a him bik. A karlak minung siloah buu in bawmh hna ahcun dawtnak le siaherhnak he bawmhmi cu Itheihthiam lonak a cangmi a tlawm ti lo. Kan mah lei nih cun tampi kan in bawmh cang ko hna tiin mithmai tha ngai in chim i ,khatlei nih le tangka fangkhat hmanh nan bawmhnak kan hmuh tung lo ti a um pah len.\nCucaah direct in bawmhnak hi biatak deuh in tha pek cio hna usih. Cun , on the ground ah a tem taktakmi le a tuan taktakmi sinah a phan maw /lo ti hrim hi cu verify tuah zungzal ding asi .Culo ahcun fa damiah pawl an ilawm tuk lai. Toidor tein biachim hi biaknak le nitin kan nunnak caah khuaawng a kan tontertu nunzia le lungput muru asi. Biaknak lei ihruainak in vawlei lei ihruainak zongah abiapi tukmi thahripi asi.\nAtulio Chin hriamnam dohthlennak ihruainak le biachim relnak zongah toidornak he lam kal asi ahcun palhnak a tlawm lai, mipi zong nih theihthiamnak a um deuh hrim lai. A lut cu an lut kho lai nain an chuak kho ti lai lo” ti tiang in chim a rak si nain duhpoah an lut chuak khawh tikah mipi cu kan ar ko. Mah nak khan toidornak he ” Kan si khawh tawkin kan do hna lai, kan kham khawh le khawh lo cu kan thei lo.\nAsinain kan miphun le ram caah kan si khawh tawkin kan do hna lai” rak ti sehlaw a chimtu ca zongah a zei a phi a rak chuah zongah mipi nih cohlang khawh le theihthiam khawh deuh ngai asi ko hnga. Online ah chandeih bantukin ihrocer ngai tung nain a tak ah azei ngaingai hma a kal lo tikah a chimtu nakin a theitu ningzah deuh timi dirhmun kan phanh hi a tlawm ti lo.\nCucaah atulio Chin miphun dohthlennak ah hmurka hrim ah toidornak a um deuh hrim a hau. Cu lo ahcun capo seihnak menmen ah dohthlennak kong he pehtlaihin biachimmi pawl a cang kho. Toidor hmurka le hmurka siikhan ngeih deuhdeuh, lohma a kalning a tluang deuhdeuh ve ko lai. Crd: Salai Z T Lian


China Nih Kawlmam Cu US Dollar 600 Renglo A Bawmh Than Cang Hih – Chin World News Evening\nChina Nih Kawlmam Cu US Dollar 600 Renglo A Bawmh Than Cang Hih\nJanuary 20, 2020 January 20, 2020 Salai Van World News\nChina President XI Jinping cu Myanmar ram a tlun tan ah Myanmar ram tthanchonak caah tiin kum 3 chungah hin Yuan Billion 4 (US Dollar Million 600 renglo) bawmhnak a pek lai tiah Tangkawng (January) 18 ah chimnak a ngeih.\nCu bawmhnak hmanning konghe pehtlaiin hruaitu pakhat a simi U Than Aung Kyaw nih a chimmi cu ” Tangka (bawmhnak tangka) hmannak ding hmun cu kan chim tthan te lai. Fimnak leiah maw kan hman lai siloah inn saknak caah maw siloah tthanchonak lei caah dah kan hman lai ti cu kan ram hnih in chim caih tinak kan ngei tthan lai,” U Than Aung Kyaw nih cun a chim.\nChina nih kawlram hi innn saknak, fimthiamnak, thlaicinnak, ralzaam hna le pawngkam harnak tongmi maw thil rawkmi maw remh tthan caah tiin 2014 kum in 2019 kum tiang Yuan Billion 4.9 a rak bawmh cang tiah theih a si. A tu i bawmhnak an hmuhmi zong hi zeihman bawmhnak caah dah an hman lai ti cu chim phuan a si rih lo.\nTutan China President Xi Jinping tlawn ahhin bawmhnak kong cu um rih seh. Myanmar (kawlram) he rianttuan tti dingin lungtlinnak ca 33 an tuah tiah theih a si fawn. China hi kawlram hawikom ttha taktak cu a si ko. Kawlrampi hi ramdang nih kahdoh si sehlaw China nih hin a dirkamh hrimhrim lai.


MIPHUN PARTY SOISEL IN, NLD A TTANH MI PAWL RAK KA LET UH – The Chinlung Post\nChin ramrian party CNLD a soisel ngaimi pawl, NLD ttanhpi tu pawl nih rak ka let tuah uh. Pakhatnak, Cozah ttha lo doh in ramtang ah tapung hruaitu si lio ah, palhnak a tuah bal lomi, a kut a thiang hirhiarmi tapung hruaitu leader nan theihmi vawleicung ah an um bal maw?\nPahnihnak, Ramrian politics party dirh in Chin aa tel ruangah Chin party asi lo, nan ti. Kanmah zong nih party cu kan dirh khawh ve ko, nan ti. Chin party cu dirh ve ne uh ca. Kan in dirhpi hna lai. Chin ram caah ramrian party nan dirh khawh ve ttung lo cun au len ti hlah uh.\nPathumnak, Kawlram democracy (demokarasi) bantuk hi vawleicung ah a um bal lomi demokarasi asi. Tlawmpal ram a van in thlen in Suu Kyi cu a zia taktak a lang. Zumh ding asi ti lo. Suu Kyi cu Kawl miphun asi. A nungmi kan Pathian abia lomi, Buddhist biaknak kha a hrambunh in an dirhmi ramrian party NLD cu maw nan dirpi peng rih ko lai? NH Lian.\nRelchih:2020 Ahcun Miphun Party Nih Chief Miniter An Ṭuan Cang Lai. Mizapi ruahnak ah NLD long nih ramkomh (Union), ramkulh le ramṭhen (State/Region) kip ah cozah an ser te lai tiah kan chim/ruah tawn. Hihi aa palh taktak mi ruahnak a si. Thuk deuh in khua kan tuaktan lo ruangah le a chunglei pil diklak in thil kan tuaktan lo ruangah a si.\n2008 phunghram article 261 long kan zoh. Hihi remh hna seh law fawi deuh in miphun party nih Cozah an ser lai i, CM zong an ṭuan kho lai tiah kan ruat. Hihi a si dih naisai lo. Article 261 remh lo zongah tlangcung miphun kan lungfim cun miphun party nih cozah ser khawh le Chief Minister ṭuan khawh tuk si.Tlangcungmi nih lungfim bu tein mahle miphun party cio thazang kan pek hna si cun article 261 remh piak lo zongah Cozah kan ser kho i, Chief Minister zong kan ṭuan kho ko.A tanglei ah vun zoh tuah usih.\nKawlram Parliament ah ṭhutdan 664 a um.Ralkap nih 166 an i lak cia. Mizapi thim ding cu 498 a si.Hi chungah, Rawn (Region) ah 291 a um.Tlangcung (State) ah 207 a um. Ramkomh cozah serkhawhnak ah 333 hmuh a hau. Kawl/rawn party chungah a tanglei pawl a um.NLD, USDP, NUP, UBP, Thura U Shwe Mann hruaimi PP, U Ko Ko Kyi hruaimi le e.t.c (mizapi theih deuhmi long ka langhter).\nHi vialte party nih rawn (region) i hmunhma 291 khi an i cuh lai.Cutikah,NLD nih tambik a ngah te lai, USDP nih tlawmpal te a ngah ve te lai, UBP nih zemawzat a ngah ve lai.PP nih zeimawzat a ngah ve fawn lai.Cuti si cun NLD nih 291 chungah a tam bik 250 long a ngah te lai.Cozah sernak caah 333 a haumi chungah 250 long cun cozah a ser kho ti lo.\nTlangcung mi vialte kan lungfim i, Kawl longlong bochannak le Kawl nih fial chukcho le ṭhudir tuah ter long kan duh ti lo ahcun miphun party cio mee (vote) kan pek cio hna ahcun Tlangcung hmun i 207 a ummi chung ah 150 tal hmunhma kan lak khawh si cun a ho party hmanh nih anmah longin cozah an ser kho ti lai lo.Komh cozah (coalition government) tu dirh si cang lai.\nCu tikah president cu nanmah nih tlaih u law, Chief Minister le Union minister zeimawzat cu kanmah nih kan tleih ve lai tiah (give and take) in a kal lai.Cuti kanmah Miphun party cio nih cozah kan ser khawh si cun Nay Pyi Taw leiin (ṭhudir) an kan tuahter tawnmi kha an kan tuahter kho ti lai lo.Chin National Day ah CNF biachimnak nawl pek le pek lo kongah Nay Pyi Taw lei biachahnak hngah a ho ti lai lo.\nChin miphun tonbiaruahnak tuah kan duhmi cungah cunglei (Nay Pyi Taw) lei ah va hal ta tibantuk a um ti lai.Cu bantuk dirhmun cu kan duh, nan duh cio ko lo maw?Cu bantuk dirhmun a duhmi nih Chin Party CNLD mee (Vote) rak pe cio uh.Kawl pawl nih ṭhu an ti paoh ah ṭhut i, dir an ti paoh dir a duhmi nih, NLD le USDP kha mee (vote) rak pe te uh.\nKawl pawl nih ṭhutdir tuahter a duh lomi le mah nawl ngeihnak tein a ṭhu duhmi, a dir duhmi paoh nih CNLD vote rak pe te uh.Pakhat belte cu, a minung zoh chih lo awk cu ttha fawn hlawh kaw, Thantlang cun Dr. Hmuh Thang le Henry Van Thio nan vote mi hna belte cu ka Amen ko lai.Miphun dang (Kawl) pawl nih ’’Ṭhu Dir’’ tuahter lengmang hi duh ti hna hlah usih. Salai Biak Tum Lian


Tinam khuami hawidawt hna, nan ngaihchiatnak kan tuarpi ve hna. – Hakha Cherry\nTinam khuami hawidawt hna, nan ngaihchiatnak kan tuarpi ve hna. 2018 ah zarh 1 deng ka rak um bal. Khuami dawtnak nan ngei, mino an fel, nan lung ai rual taktak. Khuate asi nain, khuapi van hailo asi. Kan miphun nih bochanmi le Pathian riantuantu thatha an chuahnak khua asi.\nAtu kan Miphun dohthlennak ko ah a biapi tukmi khua, bochanmi le philh awk a tha lomi khua asi. Hriamtlaih in miphun a dirhkamhtu miphun kip an idinhnak ngaidem khua asi. Bawipa nih in hnemh hram ko hna seh. Teinak Bawipa nih kan pe ko seh.Credit-Ram Tinthei\nKanaan Ram Phak Tik Ah! Deuteronomi 7:2 BAWIPA nan Pathian nih annih (Kanaanmi) cu nangmah kha an pek i na tei hna tik ah an nih cu na hrawh cikcek hna lai.\nIsraelmi hi Pathian nih a umpi hna i ral an tei. Izipt ram in an chuak i Kanaan ram ah lut ding an si cang. BAWIPA nih a hruai hna. Kanaan ram an phan deng cang. Moses hmang in ralrin a pek mi hna chung ah tuzing Cathiang hi ka relmi a si.\nKanan ram ahhin Israel mi hna nak in a tthawng deuhmi miphun pasarih an um. Hi miphun hna hi Baal a biami an si. Asherim tung lawki mi nih rai an thawinak tung zong an ngei. Fanu fapa dawh dawh zong an ngei. Biak ttheng zong hmun kip ah a ngeimi an si.\nIsrael mi sin ah BAWIPA nawl pekmi cu an biak ttheng zong hrawh ding. Asherim zong hau ding. Fanu/pa hna zong tthit lo ding,vat lo ding in ral rin a pek hna.\nMiphun a khat lomi, biaknak zong ai dang mi hi nunphung ai khat kho lo. Ruahning zong ai khat kho lo. Pakhat tal cu pakhat nih dolh hi a si deuh ko. Silole laklawh in um i vaivuanh a fawi ngai. Cathiang kan rel tik ah Israel mi hna nih Pathian bia hi an tuah lo. A hnu ahcun BAWIPA thinhunnak an cung ah a alh i harnak an tong tawn. Siangpa hrang Ahab nih Naboth mitsurdum a chuh zong Anupi Jezebel, Baal a bia mi ruang ah a si.\nPathian nih miphun him ter a duh hna. Izipt ram in a chuahpi hna. Isaiah nih cun mitsur ruang ttha phun a ti,nain a thei cu a thur(Isaiah 5).\nZumtu kan nih zong kan phaknak hmun ram le minung cu kan hrawk cikcek kho bal lai lo. Kan nunnak tu ah ralrin in kan lungchung ah nunter loin hrawkcikcek hna u sih law, BAWIPA nawl hi zul u sih.Bil Hmung


US mipi nih an theih duh ngai mi US cyber Attack/tuk kongah Trump nih a zum ning a chim ve cang\nUS Federal Agencies pawl nih an theih lo karlakah thla 6 leng cyber attack cu ramdang lei in an tawn peng tiin theih a si. Mah cyber attack hi US mi tampi nih Russia a si ti an zum ning an langter thluamah cang\nZahan ah Secretary of state Mike Pompeo nih mah bantuk in US nih Cyber Attack an tawn mi hi Russia, China le North Korea a si lai tiah a zum ning a chim. Senators cheu nih, “Cyber Pearl Harbor” an ti\nDemocrats pawl an zum ning a cun, President Trump nih fak ngai in Russia a phomh lai tiah an zum lio ah Trump zeihman a chim duh lo\nNinga zing a vun tho i, Twitter ah a tial hmasak bik mi cu, mah bantuk in ramdang lei nih US cyber attack kan tawn mi hi China a si kho men tiin\nMike Pompeo nih Russia a si lai tiah a zum ning a chim mi zong Trump nih a cohlan lo i, The Kremlin lei nih mah cyber attack US nih a tawn mi hi Russia a si lo tiin fiangternak an tuah cang\nPresident Trump nih Mike Pompeo Twitter ah tag a tuah i, mah bantuk in US nih Cyber attack a tawn mi hi China a si kho men tiin a chim\nAmerica nation’s cybersecurity agency nih cyber attack hi ‘grave threat’, “cyber equivalent of the attack on Pearl Harbor” bantuk in an chim mi cu an cohlan lo. “Fake News, Fake media men men\nZeipoah hi control nak tangah a um dih cang tiin a chim. President Trump nih Voters fraud mah bantuk in a um mi hi voting machines hacked ruangah a si kho men tiin a chim chap\nHACKERS pawl nih US ram chungah hacked an tuah mi hna cu, Pentagon, Treasury, FBI, Department of State, Department of Homeland Security, Commerce Department, National Institutes of Health Department of Energy. National Nuclear Security Administration .\nLos Alamos National Laboratory, Federal Energy Regulatory Commission. Office of Secure Transportation. Source-RTK\nBe the first to comment on "US mipi nih an theih duh ngai mi US cyber Attack/tuk kongah Trump nih a zum ning a chim ve cang"


Apoi Ko : Kawlram Ralkap Pawl Nih President ,Suh Kyi Pin Ah NLD Hruaitu Upa Pawl Vialte An Tleih Dih Hna – Onlinenungak\nApoi Ko : Kawlram Ralkap Pawl Nih President ,Suh Kyi Pin Ah NLD Hruaitu Upa Pawl Vialte An Tleih Dih Hna\nMyanmar ram buainak i a reh cang lai maw kan ti cuahmah lio ah khuaruah har ti awk in ralkap cawlcangh ning cu a mak ko, tuizing February 1 ah NLD hruaitu pawl vialte an tleih hna tiah thawngtheih a si. Mah cu thawngpang cu anmah NLD aiawh i thawngpang thanh tu nih mipi sin ah chimphuan nak le thawngthanh nak a tuah ti a si.\nTleihmi lakah Myanmar ram president U Win Myint le rampi ruahnak petu Daw Aung San Suh Kyi zong an tel ve tiah theih a si i ramkulh kip in NLD hruaitu pinah CM zong tleih a si. NLD lei i chimning bantuk a siah cun, ralkap nih uk nak lak an timh.Uk nak an phuan ti a si ko i noh an soh than te hnga maw timi cu theih a si rih loh.\nNLD thawngthanh tu Dr,Myo Nyunt nih cun “Tu i kan theih khawhtawk ah cun, hruaitu deuh hi cu ralkap nih an tleih viar cang hna. Curuangah cun uknak an la tiah kan ruah. Naypidaw zong ah rampi president le ruahnak petu cu an tleih hna i, hmundang zong ah hruaitu deuh cu an tleih dih cang hna.\n“Mipi sinah cah kan duh mi cu hahdam tein um uh law,phunglam bantuk in tan kan lak thluahmah ko lai. Mah cu ah kanram pawngkam China , India le ramdang pawl zong nih Myanmar ram Democracy taktak a ngah ding cu an duhmi a si,” tiah a ti. ( BBC ,VOA )